Εποικοδομητική συνάντηση είχε ο πρόεδρος του Ιατρικού Συλλόγου Αθηνών Γ. Πατούλης, με τον πρόεδρο του Ιατρικού Συλλόγου Τουρκίας Bayrim Ilhan, στο πλαίσιο της επίσκεψής του στην Τουρκία.
Ο κ. Πατούλης τόνισε στην ανάγκη, να δημιουργηθεί ένα κοινό πλαίσιο, για την υγειονομική κάλυψη των ασθενών, με τη δημιουργία της Κάρτας Υγείας, η οποία θα προβλέπει ένα βασικό επίπεδο παροχών.
Παράλληλα έγινε συζήτηση για τις νέες υγειονομικές ανάγκες και στις προκλήσεις που θα κληθούν να αντιμετωπίσουν τα συστήματα υγείας. Ενώ υπήρξε ανταλλαγή απόψεων για τα προβλήματα που αντιμετωπίζει ο ιατρικός κόσμος και τα ζητήματα της ιατρικής εκπαίδευσης.
«Τα υγειονομικά προβλήματα δεν γνωρίζουν σύνορα και το αίτημα για τη παροχή υπηρεσιών υγείας υψηλού επιπέδου στους ασθενείς είναι κοινό. Θα συνεχίσουμε τις επαφές και τη συνεργασία με τους Ιατρικούς Συλλόγους των άλλων χωρών για να προσδιορίσουμε ένα κοινό σχέδιο δράσης», επισημαίνει ο πρόεδρος του ΙΣΑ Γ. Πατούλης.