Η γνωριμία μας με κάποιον επηρεάζεται σε μεγάλο βαθμό από την προσωπική μας διάθεση και φυσικά από τον χαρακτήρα μας.

Εάν έχουμε παιχνιδιάρικη ερωτική διάθεση, με χιούμορ, θετική και όμορφη αύρα, τότε είναι πολύ εύκολο να ανοίξουμε τα κανάλια επικοινωνίας με τους γύρω μας και με τον πιθανό ερωτικό μας σύντροφο.

Το feng shui θα μας βοηθήσει να αναπτύξουμε αυτή την ευνοϊκή, ερωτική διάθεση με 3 απλές αλλά σημαντικές κινήσεις που θα κάνουμε στον χώρο μας.

<strong><u>1/ </u></strong><strong><u>Yin</u></strong> <strong><u>ήρεμη αρμονική ατμόσφαιρα</u></strong>

Σίγουρα τα έντονα χρώματα (βαθύ κόκκινο, σκούρο μπλέ, πράσινο ή πορτοκαλί) είναι περισσότερο ελκυστικά και τραβούν σε μεγαλύτερο βαθμό την προσοχή, όμως δεν ευνοούν την χαλαρή, χαμηλής έντασης ροή της <img class="size-full wp-image-15402 alignright" src="http://www.healthreportaz.gr/wp-content/uploads/2016/02/images-2.jpg" alt="images (2)" width="252" height="200" />
ενέργειας Qi που χρειάζεται για να αναπτυχθεί μια ερωτική σχέση μεταξύ δύο ανθρώπων.

Απαλές αποχρώσεις του ροζ, του μωβ (όπως της λεβάντας), του γαλάζιου ή του σοκολατί είναι ιδανικές, ειδικά για τον προσωπικό μας χώρο και λειτουργούν υποστηρικτικά στην ερωτική διάθεση και το πάθος.

<strong><u>2/ Επιλέγουμε λουλούδια και φυτά, χωρίς “αιχμηρά” φύλλα ή αγκάθια</u></strong>

Φυτά, όπως η δράκαινα, ο κάκτος, η αράχνη, ο κισσός έχουν κοφτερή, σκληρή yang ενέργεια και δυστυχώς είναι απαγορευτικά, σύμφωνα με τις αρχές του feng shui, ειδικά για την ήρεμη yin ατμόσφαιρα αγάπης που επιθυμούμε να μας “αγκαλιάζει”.

Επιλέγουμε λουλούδια ή φυτά με στρογγυλεμένα φύλλα, σε όποιο μέγεθος ταιριάζει στον χώρο μας, όπως το κυκλάμινο, η παιώνια, η τουλίπα ή η ορχιδέα.

<a href="http://www.healthreportaz.gr/wp-content/uploads/2016/02/images1.jpg" rel="attachment wp-att-15400"><img class="size-full wp-image-15400 alignleft" src="http://www.healthreportaz.gr/wp-content/uploads/2016/02/images1.jpg" alt="images" width="275" height="184" /></a>Προτιμούμε μωβ ή κόκκινους χρωματισμούς για όποιο λουλούδι τελικά επιλέξουμε και τα τοποθετούμε στις παρακάτω ευνοϊκές θέσεις στον χώρο μας: τις τουλίπες στην δυτική πλευρά του σπιτιού, το κυκλάμινο στα νότια του χώρου μας, ενώ τοποθετούμε την ορχιδέα μας στον βόρειο τομέα.

Η παιώνια, το κατ' εξοχήν λουλούδι της αγάπης σύμφωνα με το feng shui, πάντα σε μωβ ή ροζ χρώμα, τοποθετείται στα νοτιοδυτικά του σπιτιού μας.

Φυσικά δεν ξεχνάμε τα τριαντάφυλλα, τα οποία ενισχύουν το αίσθημα του ρομαντισμού, αλλά με βασική προϋπόθεση να έχουν αφαιρεθεί οπωσδήποτε τα αγκάθια του (για να μην «πληγωθούμε» από την αγάπη) και να τα τοποθετήσουμε στα δυτικά του χώρου.

<strong><u>3/ Τοποθετούμε έναν καθρέφτη στα νοτιοδυτικά του χώρου μας</u></strong>

<a href="http://www.healthreportaz.gr/wp-content/uploads/2016/02/images-11.jpg" rel="attachment wp-att-15401"><img class="size-full wp-image-15401 alignleft" src="http://www.healthreportaz.gr/wp-content/uploads/2016/02/images-11.jpg" alt="images (1)" width="194" height="259" /></a>Ο καθρέφτης συμβολίζει τον πολλαπλασιασμό και αποκαθιστά την απώλεια. Για να βρούμε λοιπόν το ταίρι μας τοποθετούμε στα νοτιοδυτικά του σπιτιού μας έναν καθρέφτη σε στρογγυλό σχήμα και φροντίζουμε η “πλάτη” του να είναι στραμμένη προς τα εξωτερικά του χώρου μας, έτσι ώστε να ενεργοποιήσουμε την ροή της ενέργειας της αγάπης προς το εσωτερικό του χώρου, προς εμάς.

Αποφεύγουμε φυσικά να τον τοποθετήσουμε απέναντι από το κρεβάτι, ειδικά στο ξεκίνημα μιας καινούργιας σχέσης καθώς ο καθρέφτης που αντικατοπτρίζει τα σώματα ενός ζευγαριού που κοιμάται, ευνοεί την απιστία και την έλλειψη εμπιστοσύνης.

&nbsp;

<strong><em>Ευθυμία Α. Μισιρλή</em></strong>

<strong><em>Μηχανολόγος - Μηχανικός</em></strong>

<strong><em>Ειδικός σύμβουλος ευνοϊκής ψυχολογικής χωροθεσίας Feng Shui</em></strong>

<em> </em>

<em> </em>

&nbsp;

<em> </em>

&nbsp;

&nbsp;

&nbsp;

&nbsp;