Με συμπτώματα λήθαργου, ταχυπαλμίας και σπασμωδικών κρίσεων, 44 άνθρωποι που κάνουν νόμιμη χρήση ιατρικής μαριχουάνας έχουν νοσηλευτεί σε νοσοκομείο της πόλης Μάντσεστερ στο New Hampshire, μέσα σε 24 ώρες. Όπως έγινε γνωστό όλοι οι ασθενείς είχαν κάνει χρήση ενός συνθετικού προϊόντος μαριχουάνας με την ονομασία «Smacked».

Για την αντιμετώπιση του φαινομένου ο κυβερνήτης της πολιτείας κήρυξε κατάσταση έκτακτης ανάγκης και κάλεσε τις υγειονομικές αρχές να αποκλείσουν κάθε φαρμακείο και κατάστημα που πουλάει το συγκεκριμένο προϊόν.

Σημειώνουμε πως τα συνθετικά προϊόντα μαριχουάνας που διατίθενται στο εμπόριο για ιατρικούς σκοπούς είναι συνήθως ένα μείγμα από αποξηραμένα βότανα και φύλλα τα οποία ψεκάζονται με ένα χημικό που μιμείται τις επιδράσεις του THC, του βασικού ψυχοτρόπου συστατικού της μαριχουάνας.

Πηγή: onmed.gr
