Για «υγειονομική βόμβα» μίλησε ο πρόεδρος της ΚΕΔΕ, Γιώργος Πατούλης, αναφερόμενος στην κατάσταση που επικρατεί με τους πρόσφυγες και τους μετανάστες στις εγκαταστάσεις του πρώην δυτικού αεροδρομίου, στο Ελληνικό και με αφορμή τον θάνατο μίας 17χρονης κοπέλας.

Επιπροσθέτως,  χαρακτηρίζει απόλυτα δικαιολογημένες τις ανησυχίες των δημάρχων Αλίμου, Ελληνικού - Αργυρούπολης, Γλυφάδας, Βάρης - Βούλας - Βουλιαγμένης και Παλαιού Φαλήρου.

Όπως δήλωσε ο κ. Πατούλης «ο θάνατος της 17χρονης επιβεβαιώνει τις ανησυχίες μας ότι η συγκέντρωση τόσο μεγάλου αριθμού προσφύγων και μεταναστών, αποτελεί μια υγειονομική βόμβα. Η κυβέρνηση οφείλει να λάβει άμεσα μέτρα προκειμένου να αντιμετωπιστεί το πρόβλημα».