Η ΟΠΑΠ Α.E., υλοποιώντας τη στρατηγική της δέσμευσή για διαρκή αναβάθμιση της ιατρικής φροντίδας στη χώρα μας, ολοκλήρωσε για το 2014 τη δωρεά τεχνολογικού εξοπλισμού υψηλού επιπέδου σε πέντε νοσοκομεία της χώρας, που εξυπηρετούν καθημερινά σημαντικό αριθμό πολιτών.

Ειδικότερα, στο Πανεπιστημιακό Γενικό Νοσοκομείο Θεσσαλονίκης ΑΧΕΠΑ, προσφέρθηκε ένας γραμμικός επιταχυντής για την αποτελεσματική αντιμετώπιση περιστατικών καρκίνου, με έμφαση στην διεξαγωγή στερεοτακτικής ακτινοχειρουργικής και στερεοτακτικής ακτινοθεραπείας σώματος*. Με αυτή τη δωρεά, το ΑΧΕΠΑ είναι πλέον το μοναδικό δημόσιο νοσοκομείο στη χώρα μας με δυνατότητα παροχής θεραπειών αυτού του είδους. Ο Πρόεδρος του Δ.Σ. του ΑΧΕΠΑ, κ. Παντελιάδης, ευχαρίστησε την ΟΠΑΠ Α.Ε για την πολύτιμη αρωγή της στο δύσκολο έργο που επιτελείται καθημερινά στο Νοσοκομείο.

Επίσης, στο Γενικό Νοσοκομείο Αίγινας «Άγιος Διονύσιος», εγκαταστάθηκε ένα σύστημα ψηφιακής ακτινογραφίας-μαστογραφίας, ενώ στο Γενικό Νοσοκομείο Θεσσαλονίκης «Ιπποκράτειο» λειτουργούν πλέον δύο (2) θερμοκοιτίδες μεταφοράς νεογνών με αναπνευστήρα. Τις θερμές ευχαριστίες του απέστειλε στην ΟΠΑΠ Α.Ε. ο Διοικητής του Ιπποκράτειου Νοσοκομείου Θεσσαλονίκης, κ. Καλτσίδης.

Όσον αφορά την Αθήνα, στο Νοσοκομείο Αφροδίσιων &amp; Δερματικών Νόσων «Ανδρέας Συγγρός» η ΟΠΑΠ Α.Ε. προσέφερε ένα μηχάνημα ακτινοθεραπείας – πλησιοθεραπείας δέρματος. Από την πλευρά της, η Διοικήτρια του «Ανδρέας Συγγρός», κα. Χριστίνα Αντωνίου, υπογράμμισε ότι το μηχάνημα που δώρισε η ΟΠΑΠ Α.Ε. στο νοσοκομείο συμβάλει στη λειτουργία του Ακτινοθεραπευτικού-Ογκολογικού Τμήματος του Νοσοκομείου.

<a href="http://www.healthreportaz.gr/wp-content/uploads/2015/04/photo-2.jpg" rel="attachment wp-att-3580"><img class="alignnone  wp-image-3580" src="http://www.healthreportaz.gr/wp-content/uploads/2015/04/photo-2-300x200.jpg" alt="Photo 2" width="587" height="391" /></a>
Στο Αρεταίειο Νοσοκομείο προσφέρθηκε ένα ψηφιακό τηλεχειριζόμενο ακτινοσκοπικό συγκρότημα, το οποίο είναι και το μοναδικό σύστημα θεραπείας βραχείας διάρκειας που λειτουργεί σε δημόσιο νοσοκομείο. Εκ μέρους του Αρεταίειου, η καθηγήτρια κα. Μουλοπούλου (διεύθυνση εργαστηρίου) εξέφρασε τις ευχαριστίες του νοσοκομείου για τη δωρεά, τονίζοντας ότι ο συγκεκριμένος εξοπλισμός χρησιμοποιείται ήδη για ακτινοδιαγνωστικές εξετάσεις εσωτερικών και εξωτερικών ασθενών.

Η ΟΠΑΠ Α.Ε. επιβεβαιώνει τη δέσμευσή της για ανάληψη πρωτοβουλιών μεγάλης κλίμακας που φέρνουν ουσιαστικό αποτέλεσμα στην κοινωνία, απαντώντας σε πραγματικές και μεγάλες ανάγκες και μετατρέποντας την επιχειρηματική της αριστεία σε κοινωνική συνεισφορά. Στόχος της εταιρείας είναι να συνεχίσει να προσφέρει στον τομέα της υγείας που αποτελεί έναν από τους τρεις πυλώνες της Εταιρικής της Υπευθυνότητας.