α συσσωρευμένα επί πολλές δεκαετίες προβλήματα του <strong>ασφαλιστικού κλάδου</strong> και τα αντίστοιχα ασφαλιστικά προβλήματα της ελληνικής αγοράς και κοινωνίας, μεγεθύνονται λόγω της σημερινής εύθραυστης οικονομικής κατάστασης. Μέσα σε όλα αυτά τα χρόνια είδαμε ότι ούτε το κράτος, αλλά ούτε και οι<strong> ασφαλιστικές επιχειρήσεις</strong> έδειξαν την τόλμη να ασχοληθούν σε βάθος και να προχωρήσουν σε τομές σε ζητήματα όπως η υπογεννητικότητα, η σημαντική αύξηση του μέσου όρου ηλικίας, η κακή διαχείριση των αποθεματικών των κοινωνικοασφαλιστικών φορέων και το πλήθος τους, η μετανάστευση και οι επιπτώσεις της στο ασφαλιστικό και άλλα εξίσου σημαντικά, πλην όμως περισσότερο «διαδικαστικά» θέματα. Διαδικαστικά, επειδή αφορούν τις εσωτερικές λειτουργίες των <strong>ασφαλιστικών εταιριών</strong> και των <strong>κοινωνικοασφαλιστικών φορέων</strong>.

Θέματα όπως η <strong>εκπαίδευση</strong> έχουν μπει σε λειτουργία πτήσης με «αυτόματο πιλότο». Μπορεί να φταίει η εποχή των <strong>μνημονίων</strong>, οι προσπάθειες για αιματηρές οικονομίες, χωρίς να υπολογίζονται οι συνέπειές τους, ο κακός και χωρίς προοπτική σχεδιασμός, πάντως τις επιπτώσεις πάντοτε τις πληρώνουν τα δίκτυα και οι πελάτες. Τα δίκτυα με τα χρήματα που χάνουν και τις απώλειες σε ανθρώπινο δυναμικό που έχουν, λόγω της κατάστασης της αγοράς και της προβληματικής νομοθεσίας που τη διέπει και οι πελάτες λόγω της μείωσης των παροχών, τόσο σε κοινωνικοασφαλιστικό, όσο και σε ιδιωτικοασφαλιστικό επίπεδο.

Τελευταία πληροφορούμαι ότι φορείς όπως η Εθνική Σχολή Δημόσιας Διοίκησης, έχει αρχίσει επιτέλους να ενδιαφέρεται για την <strong>εκπαίδευση</strong> του δημόσιου τομέα στα ασφαλιστικά. Τόσα χρόνια τι έκανε το κράτος για την κάλυψη αυτής της απαραίτητης τεχνογνωσίας; Εκπαίδευε κάποιος τους δημόσιους υπαλλήλους προς αυτή την ευαίσθητη και περίπλοκη κατεύθυνση; Και αν τους εκπαίδευε, ποιος ήταν αυτός;

Οι καθ’ ύλην αρμόδιοι κύριοι της ΕΑΕΕ και των διαφόρων κλαδικών ενώσεων, πως έχουν παρέμβει σε αυτό το ζήτημα; Και μη μου πείτε μέσω των εκπαιδευτικών προγραμμάτων του ΕΙΑΣ και διαφόρων άλλων ιδιωτικών φορέων, γιατί θα σας παραπέμψω στις απαντήσεις των ίδιων των εκπαιδευόμενων από τα δίκτυα πωλήσεων. Ρωτήστε τη γνώμη τους.

Οι επερχόμενες αλλαγές από το <strong>3ο μνημόνιο</strong> θα είναι σίγουρα πολύ δύσκολες και επίπονες, μπορεί και αιματηρές. Πάντα θα είναι στο χέρι μας να τις μετατρέψουμε σε ευκαιρίες ανάπτυξης. Αυτή είναι η λογική του <strong>ασφαλιστή</strong>.