Το έκζεμα, δερματική διαταραχή που προκαλεί ερυθρότητα και κνησμό είναι γνωστό ότι έχει κληρονομική βάση. Πρόσφατα, οι ερευνητές εντόπισαν 31 γενετικές μεταλλάξεις που αυξάνουν τον κίνδυνο εκδήλωσης της πάθησης.

Οι ερευνητές ανακάλυψαν επίσης στοιχεία κάποιας γενετικής επικάλυψης μεταξύ εκζέματος και άλλων παθήσεων, όπως η φλεγμονώδης νόσος του εντέρου. Αυτό σημαίνει ότι η μελέτη των παθήσεων αυτών συνολικά μπορεί να βελτιώσει την κατανόηση τους και να οδηγήσει σε νέες θεραπείες.

Όλες οι νέες γενετικές μεταλλάξεις παίζουν ρόλο στη ρύθμιση του ανοσοποιητικού συστήματος και προσφέρουν πιθανούς στόχους για ανάπτυξη νέων θεραπειών για το έκζεμα.

Οι ειδικοί κατέληξαν στα ευρήματα αυτά μετά την γενετική ανάλυση που πραγματοποίησαν σε 377.000 άτομα, παγκοσμίως.