Ημέρα γενικής εφημερίας σήμερα στο Νοσοκομείο «Αττικόν», και όμως έλειπαν σε άδεια και η διοικητής και η υποδιοικητής του Ιδρύματος.

Σε αιφνιδιαστική επίσκεψη του στο Νοσοκομείο, ο υπουργός Υγείας Παναγιώτης Κουρουμπλής αναζήτησε τα δύο στελέχη και όπως πληροφορήθηκε έλειπαν με άδεια. Το γεγονός προκάλεσε την έντονη αντίδρασή του, ο οποίος δήλωσε ότι θα αντικατασταθούν άμεσα.

Ο υπουργός επισκέφθηκε σήμερα Μονάδες ΠΕΔΥ (Πρωτοβάθμιο Εθνικό Δίκτυο Υγείας) στη Δυτική Αττική και πραγματοποίησε συναντήσεις με φορείς των Δήμων, καθώς και με εκπροσώπους ιατρικού και λοιπού προσωπικού των μονάδων.