<div class="item-gen item-01">
<div class="description">

Γυναίκες που υποφέρουν από μέτριο έως σοβαρό προεμμηνορυσιακό σύνδρομο φαίνεται πως έχουν μεγαλύτερο κίνδυνο υπέρτασης μελλοντικά, αναφέρουν ερευνητές του University of Massachusetts Amherst στο American Journal of Epidemiology.

Η ερευνητική ομάδα, που συνεργάστηκε με το Harvard School of Public Health, ανακάλυψε ότι οι 1.257 γυναίκες, ηλικίας 25- 42 ετών με μέτριο έως σοβαρό προεμμηνορυσιακό σύνδρομο οι οποίες έλαβαν μέρος στην έρευνα, είχαν 40% υψηλότερο κίνδυνο υπέρτασης τα επόμενα 20 χρόνια σε σύγκριση με 2.463 γυναίκες χωρίς σημαντικά προεμμηνορυσιακά συμπτώματα

Οι ερευνητές σημείωσαν ότι η σχέση προεμμηνορυσιακού συνδρόμου-υπέρτασης ήταν πιο έντονη σε νεότερες των 40 ετών γυναίκες, αν και ένας σημαντικός περιορισμός είναι ότι η μέση ηλικία αυτών των ασθενών ήταν τα 27 έτη.

Πρόσθεσαν ότι θα ήταν βοηθητικό να δούμε αν η σχέση ίσχυε και για τις νεότερες γυναίκες.

</div>
</div>