Το Ιατρείο Κοινωνικής Αποστολής του Ιατρικού Συλλόγου Αθηνών και της «Αποστολής», πέραν της δωρεάν παροχής υπηρεσιών πρωτοβάθμιας φροντίδας υγείας σε ανήμπορους ασθενείς, συνεχίζοντας να προσπαθεί να ανταποκριθεί στις ανάγκες των συμπολιτών μας που δοκιμάζονται, αποστέλλει, μετά από σχετικό αίτημα, υγειονομικό υλικό και φάρμακα σε κάθε γωνιά της πατρίδος μας.

Έτσι, μετά από συγκεκριμένο αίτημα, συγκέντρωσε και πρόκειται άμεσα να αποστείλει φάρμακα και υγειονομικό υλικό, όχι μόνο σε φορείς που παγίως προμηθεύει, όπως οι Ιερές Μονές του Αγίου Όρους, όπου αποστολές γίνονται σε μηνιαία βάση, αλλά και:

• στο Περιφερειακό Ιατρείο Οινουσσών Χίου,
• την Κοινωνικό Ξενώνα Ελληνικού Ερυθρού Σταυρού στην Αθήνα και
• το Αννουσάκειο Ίδρυμα στο Καστέλλι Κισάμου.