Με πρωτοβουλία του Γενικού Γραμματέα Δημόσιας Υγείας του Υπουργείου Υγείας κ. Ιωάννη Μπασκόζου και έπειτα από συνεννόηση με τον Πρόεδρο του ΚΕ.ΕΛ.Π.ΝΟ, Καθηγητή Χειρουργικής, κ. Αθανάσιο Γιαννόπουλο, εστάλη στην πυρόπληκτη περιοχή της Νεαπόλεως Λακωνίας εξοπλισμένη κινητή μονάδα με εξειδικευμένο προσωπικό,  προκειμένου να συμβάλει σ αυτές τις δύσκολες ημέρες μετά τη φωτιά στην ανακούφιση των πολιτών.

Η κινητή μονάδα του ΚΕ.ΕΛ.Π.ΝΟ θα αναπληρώσει, ιδιαίτερα με το ακτινοδιαγνωστικό της μηχάνημα, ένα σημαντικό ποσοστό κρίσιμων υπηρεσιών πρωτοβάθμιας υγείας των πληγέντων.

Η παρέμβαση αυτή καταδεικνύει για μια ακόμη φορά την άμεση και αποτελεσματική ανταπόκριση του ΚΕ.ΕΛ.Π.ΝΟ ως Οργανισμού αιχμής του Υπουργείου Υγείας στις εντεινόμενες υγειονομικές ανάγκες της χώρας, λόγω των εκτάκτων συνθηκών που υφίστανται κατά τη θερινή περίοδο.
