<p>Τη Θεσσαλονίκη, τη Βέροια και τη Νάουσα θα επισκεφτεί την Κυριακή ο υπουργός Υγείας, Παναγιώτης Κουρουμπλής, ο οποίος θα προεδρεύσει σύσκεψης που θα πραγματοποιηθεί στο δημαρχείο της Θεσσαλονίκης, σχετικά με τα ανοιχτά ζητήματα στον τομέα της υγείας.</p>
<p><span style="color: #ff0000;"><strong>Αναλυτικά το πρόγραμμά του:</strong></span></p>
<p>9:30 Συνάντηση του Υπουργού Υγείας Παναγιώτη Κουρουμπλή και του αναπληρωτή υπουργού Υγείας Ανδρέα Ξανθού με τον Ιατρικό Σύλλογο Θεσσαλονίκης στα γραφεία του Συλλόγου.</p>
<p>10:30 Ευρεία σύσκεψη για τα ζητήματα Υγείας που αφορούν την Περιφέρεια Κεντρικής Μακεδονίας στο δημαρχείο Θεσσαλονίκης. Στη συνάντηση έχουν κληθεί να μετέχουν οι διοικήσεις της 3ης και 4ης ΥΠΕ, οι βουλευτές και εκπρόσωποι όλων των κομμάτων των νομών της εν λόγω Περιφέρειας, ο Περιφερειάρχης και οι Διοικητές των νοσοκομειακών ιδρυμάτων, εκπρόσωποι των εργαζομένων, Ιατρικοί Σύλλογοι και Σύλλογοι Ασθενών.</p>
<p>14:00 Ομιλία του υπουργού Υγείας στο 1ο Πανελλήνιο Συνέδριο Εφαρμοσμένης Φαρμακευτικής, στο ξενοδοχείο «The Met».</p>
<p>18:30 Παρουσία του υπουργού στα εγκαίνια του Αιμοδυναμικού Εργαστηρίου του Νοσοκομείου Βέροιας.</p>
<p>20:00 Επίσκεψη στο Νοσοκομείο Νάουσας και συνάντηση με υγειονομικούς φορείς.</p>