Στις 26η του μηνός πραγματοποιήθηκε συνάντηση των πρωτοβάθμιων προεδρείων των Συλλόγων Βοηθών Νοσηλευτών Δευτεροβάθμιας Εκπαίδευσης (ΣΥΝΔΕ), με την ηγεσία της Ένωσης Νοσηλευτών Ελλάδας, κατά την διάρκεια της οποίας τέθηκαν σε κοινό διάλογο:
1) η συνολική αναδιάρθρωση της νοσηλευτικής εκπαίδευσης
2) η σύσταση κλάδων νοσηλευτικού προσωπικού
3) η συμμετοχή των ΣΥΝΔΕ με προτάσεις στο σχέδιο του καθηκοντολογίου της Ε.Ν.Ε.
4) τα εργασιακά και μισθολογικά ζητήματα που απασχολούν το σύνολο της νοσηλευτικής κοινότητας
Ως κοινό συμπέρασμα της συνομιλίας, τέθηκε η στόχευση και των δύο φορέων σε διεκδικητικές πρωτοβουλίες με σκοπό την επίλυση των παραπάνω ζητημάτων.
Εν κατακλείδι, η συνάντηση που διενεργήθηκε μέσα σε κλίμα αλληλεγγύης, κατέληξε στο συμπέρασμα της μελλοντικής συμπόρευσης σε όλα εκείνα τα πεδία που θα θεμελιώσουν ένα ασφαλές και πολιτισμένο εργασιακό περιβάλλον στο χώρο της υγείας, με σεβασμό σε όλα τα διακριτά χαρακτηριστικά κάθε επαγγελματικής κατηγορίας που ανήκει στη Νοσηλευτική Υπηρεσία.