Με ένα γρήγορο τεστ το οποίο περιλαμβάνει μόλις 15 ερωτήσεις, μπορείτε να ελέγξετε αν εσείς ή κάποιο κοντινό σας άτομο αντιμετωπίζει κάποιο πρόβλημα άνοιας, σε πρώιμο ή προχωρημένο στάδιο. 

Απαντήστε στις παρακάτω ερωτήσεις και στη συνέχεια αθροίστε τους βαθμούς των απαντήσεών σας και δείτε αν κινδυνεύετε από άνοια. 

Ερωτήσεις: 

1. Μπορείτε να θυμηθείτε εύκολα ένα γεγονός που σας συνέβη χτες;
Ναι 0 βαθμοί - Όχι 1 βαθμός

2. Η μνήμη σας ήταν ισχυρότερη τα προηγούμενα χρόνια;
Ναι 1 βαθμός - Όχι 0 βαθμοί

3. Επαναλαμβάνετε συχνά τις ερωτήσεις που σας κάνουν κατά την διάρκεια της ημέρας;
Ναι 1 βαθμός - Όχι 0 βαθμοί

4. Έχετε κοντά σας κάποιον που να φροντίζει να σας θυμίζει τις συναντήσεις σας;
Ναι 1 βαθμός - Όχι 0 βαθμοί

5. Χάνετε αντικείμενα που έχετε τοποθετήσει στον χώρο σας, συχνότερα από μια φορά τον μήνα;
Ναι 1 βαθμός - Όχι 0 βαθμοί

6. Υποψιάζεστε ότι κάποιοι κρύβουν ή κλέβουν αντικείμενα από τον χώρο σας;
Ναι 1 βαθμός - Όχι 0 βαθμοί

7. Όταν κλείνετε κάποιο ραντεβού, ελέγχετε συχνά την ημερομηνία και ώρα για να μην το ξεχάσετε;
Ναι 1 βαθμός - Όχι 0 βαθμοί

8. Χάνετε εύκολα τον προσανατολισμό σας σε άγνωστα μέρη;
Ναι 1 βαθμός - Όχι 0 βαθμοί

9. Μπορείτε να χειριστείτε εύκολα τα οικονομικά σας και τις πληρωμές των λογαριασμών σας;
Ναι 0 βαθμοί - Όχι 1 βαθμός

10. Το μυαλό σας λειτουργεί καλύτερα όταν παίρνετε φάρμακα;
Ναι 1 βαθμός - Όχι 0 βαθμοί

11. Εάν οδηγείτε, είστε συγκεντρωμένος / νη στην οδήγηση;
Ναι 0 βαθμοί - Όχι 1 βαθμός

12. Συναντάτε τυχόν δυσκολίες στη χρήση οικιακών ηλεκτρικών συσκευών (π.χ. τηλέφωνο, τηλεχειριστήριο, φούρνο μικροκυμάτων κ.τ.λ.);
Ναι 1 βαθμός - Όχι 0 βαθμοί

13. Είστε συγκεντρωμένος / νη όταν ασχολείστε με κάποιο χόμπι (π.χ. χαρτιά, τάβλι, πλέξιμο, χορός κ.τ.λ.);
Ναι 0 βαθμοί - Όχι 1 βαθμός

14. Μήπως έχετε μειωμένη αίσθηση του προσανατολισμού;
Ναι 1 βαθμός - Όχι 0 βαθμοί

15. Συναντάτε δυσκολία αναγνωρίζοντας, ή μπερδεύεστε με τα ονόματα των μελών της οικογένειάς σας;
Ναι 1 βαθμός - Όχι 0 βαθμοί

Αποτελέσματα:

● Από 0 έως 4 βαθμούς: Δεν υπάρχει κανένας λόγος ανησυχίας. Σε καμία περίπτωση δεν κινδυνεύετε από άνοια.

● Από 5 έως 10 βαθμούς: Έχετε δείγματα απώλειας μνήμης που μπορεί να είναι ένα σημάδι ένδειξης της νόσου Αλτσχάιμερ ή κάποιας άλλης μορφής άνοιας. Σας προτείνουμε να επισκεφτείτε άμεσα έναν νευρολόγο, ώστε να ακολουθήσετε την κατάλληλη θεραπεία.

● Από 11 βαθμούς ή και περισσότερο: Ίσως η ασθένεια είναι ήδη προχωρημένη και δεν το γνωρίζετε. Ωστόσο, αυτό το τεστ δεν μπορεί να σας δώσει ακριβή αποτελέσματα. Θα πρέπει να συμβουλευτείτε άμεσα έναν νευρολόγο για να σας βοηθήσει στο πρόβλημα.

Πηγή: onmed.gr
