<div class="text-body">

Σε μείωση των <strong>συντάξεων</strong> αναμένεται να προχωρήσει η διοίκηση του <strong>Ταμείου Επαγγελματικής Ασφάλισης - Επικούρησης Ασφαλιστών και Προσωπικού Ασφαλιστικών Επιχειρήσεων (ΤΕΑ-ΕΑΠΑΕ)</strong> για το 2016, εάν δεν αντιμετωπισθεί σύντομα το πρόβλημα της χρηματοδότησης.

Το θέμα σύμφωνα με πληροφορίες του nextdeal.gr συζητήθηκε και στο περιθώριο του Διεθνούς Συνεδρίου της Ύδρας μεταξύ της διοίκησης της Ένωσης Ασφαλιστικών Εταιρειών Ελλάδος και του ταμείου με σκοπό την εξεύρεσης μία μόνιμης λύσης.

Επισημαίνεται ότι για το 2015, η ΕΑΕΕ και η διοίκηση του Ταμείου συμφώνησαν σε μια συμβιβαστική λύση η οποία προβλέπει ότι μέχρι 31/12/2015 η εργοδοτική πλευρά θα καταβάλει στο ταμείο το 60% του ποσού που προκύπτει υπολογιζόμενων των εισφορών με το παλαιό νομικό καθεστώς (ποσοστό επί της παραγωγής). Με τον τρόπο αυτό οι <strong>ασφαλιστικές εταιρείες</strong> θα καταβάλλουν για το τρέχον έτος περίπου 26 εκατ. ευρώ ως εισφορές στο <strong>ΤΕΑ-ΕΑΠΑΕ</strong>. Το ποσό αυτό σύμφωνα με εκτιμήσεις της διοίκησης του Ταμείου εξασφαλίζει ότι δεν πρόκειται για φέτος τουλάχιστον να μειωθούν οι <strong>συντάξεις</strong> που καταβάλλει το ταμείο.

</div>