Σε πρωτοφανή ευρήματα κατέληξε επιστημονική ομάδα της Ιατρικής Ακαδημίας Σαλγκρένσκα του Πανεπιστημίου του Γκέτεμποργκ, όπου διαπιστώθηκε μετά από έρευνα ότι οι γυναίκες που καταναλώνουν μπίρα μία έως δύο φορές την εβδομάδα, αντιμετωπίζουν 30% μικρότερο κίνδυνο να υποστούν έμφραγμα

Υπό ιατρική παρακολούθηση τέθηκαν 1.500 γυναίκες για μια περίοδο 32 ετών. 

Οι επιστήμονες συσχέτισαν την κατανάλωση διαφόρων αλκοολούχων ποτών (μπίρας, κρασιού, βότκας κ.α.) με τη συχνότητα εμφάνισης εμφράγματος, εγκεφαλικού επεισοδίου, διαβήτη και καρκίνου. 

185 γυναίκες  υπέστησαν έμφραγμα αυτή τη χρονική περίοδο και 162 εγκεφαλικό επεισόδιο, ενώ 160 εκδήλωσαν διαβήτη και 345 καρκίνο.

Η ανάλυση με τη βοήθεια της στατιστικής, έδειξε πως γενικά  η μεγάλη κατανάλωση αλκοολούχων ποτών αυξάνει τον κίνδυνο εμφάνισης καρκίνου αλλά η με μέτρο, υπεύθυνη κατανάλωση μπίρας φαίνεται να προστατεύει από το έμφραγμα.

Η μελέτη δημοσιεύθηκε στο επιστημονικό έντυπο Scandinavian Journal of Primary Health Care.