Το ΕΚΑΒ ανανεώνει το στόλο των ασθενοφόρων του σε 4 περιφέρειες της χώρας με 51 νέα ασθενοφόρα.

Σήμερα υπεγράφησαν μεταξύ του ΕΚΑΒ και της εταιρείας Μercedes Benz Ελλάς Α.Ε., οι συμβάσεις για την προμήθεια των ασθενοφόρων και η προμήθεια αφορά τις Περιφέρειες Κρήτης (25 οχήματα), Δυτικής Μακεδονίας (14 οχήματα), Β. Αιγαίου (2 οχήματα) και Πελοποννήσου (10 οχήματα).Το συνολικό κόστος της προμήθειας ανέρχεται στα 3.051.814,50 ευρώ.

Με την υπογραφή των συμβάσεων αυτών, ολοκληρώνεται μέρος της προμήθειας του διαγωνισμού για τις ανάγκες της Κεντρικής Υπηρεσίας και των Παραρτημάτων του ΕΚΑΒ, στο πλαίσιο των Περιφερειακών Επιχειρησιακών Προγραμμάτων του ΕΣΠΑ 2007-2013. Ο διαγωνισμός αφορούσε στην προμήθεια 167 Ασθενοφόρων Οχημάτων και 19 Κινητών Μονάδων, αρχικού προϋπολογισμού 13.590.000,00 ευρώ για τις 13 Περιφέρειες.

&nbsp;

&nbsp;