<b>Το υπερβολικό βάρος σώματος και η παχυσαρκία, ιδιαίτερα όταν το περιττό λίπος είναι συσσωρευμένο στην περιοχή της κοιλιάς, αυξάνουν τον κίνδυνο προσβολής από ψηλή πίεση. </b>

Η περίμετρος της κοιλιάς τόσο στους άνδρες όσο και στις γυναίκες, είναι ένας δείκτης του κοιλιακού λίπους. Η αύξηση της, δείχνει κοιλιακή παχυσαρκία που αποτελεί μέρος του μεταβολικού συνδρόμου.

Το μεταβολικό σύνδρομο, χαρακτηρίζεται επιπρόσθετα από ψηλή χοληστερόλη, ψηλή πίεση, ανθεκτικότητα στην ινσουλίνη που οδηγεί στο διαβήτη τύπου 2. Άτομα που παρουσιάζουν μεταβολικό σύνδρομο κινδυνεύουν πολύ περισσότερο από έμφραγμα μυοκαρδίου.

<span class="highlight1">Το σχήμα σώματος που μοιάζει με μήλο διότι υπάρχει συσσωρευμένο λίπος στην περιοχή της κοιλιάς, φαίνεται να είναι αξιόπιστος παράγοντας που δείχνει ότι ένα άτομο θα παρουσιάσει ψηλή πίεση.</span>
<div>
<div class="bannergroup">
<div class="banneritem">

<a title="Article Advertisement 1" href="https://www.medlook.net/banners/click26.html" target="_blank">  </a>Παράλληλα τα άτομα με σώμα σε σχήμα μήλου, έχουν ακόμη περισσότερες πιθανότητες να προσβληθούν από διαβήτη τύπου 2 και παθήσεις της καρδίας. Αυτό είναι σε αντίθεση με άτομα που έχουν σχήμα σώματος που μοιάζει με αχλάδι λόγω του ότι το υπερβολικό λίπος είναι συσσωρευμένο στους γοφούς και στους μηρούς τα οποία έχουν συγκριτικά λιγότερο κίνδυνο από τα άτομα με σχήμα σώματος μήλου για τις ίδιες αυτές παθήσει

</div>
</div>
</div>
Σε έρευνα που έγινε σε 2.377 Κινέζους άνδρες και γυναίκες στην Ταϊβάν, εξετάστηκε για 10 χρόνια η σχέση της ψηλής πίεσης και του κοιλιακού λίπους. Οι συμμετέχοντες στην αρχή της έρευνας, ήταν 30 ετών και άνω.

Στη διάρκεια των 10 ετών της έρευνας, το 25% των συμμετεχόντων παρουσίασε ψηλή πίεση. Τα άτομα που παρουσίαζαν αύξηση της περιμέτρου της κοιλιάς τους που είναι δείκτης αύξησης του κοιλιακού λίπους, είχαν σημαντικά περισσότερες πιθανότητες προσβολής από ψηλή πίεση. Μεγαλύτερο κίνδυνο για ψηλή πίεση, είχαν επίσης τα άτομα που από την αρχή της έρευνας είχαν αυξημένη περίμετρο της κοιλιάς.

<span class="highlight1">Η περίμετρος της κοιλιάς θεωρείται αυξημένη όταν είναι ίση ή μεγαλύτερη από 102 εκατοστά στους άνδρες και ίση ή μεγαλύτερη από 89 εκατοστά στις γυναίκες.</span>

Σύμφωνα με τους γιατρούς από την Ταϊβάν, η αύξηση του λίπους της κοιλιάς, δηλαδή η κοιλιακή παχυσαρκία, επιδρά περισσότερο από τη γενική παχυσαρκία ως παράγοντας πρόκλησης της ψηλής πίεσης και της ανθεκτικότητας στην ινσουλίνη. Επισημαίνουν μάλιστα ότι είναι ίσως σημαντικότερο, να προλαμβάνεται η κοιλιακή παχυσαρκία και όχι μόνο η παχυσαρκία γενικότερα.

<strong>Το αυξημένο κοιλιακό πάχος, φαίνεται να είναι ιδιαίτερα νοσηρό για το ανθρώπινο σώμα.</strong> Υπάρχουν άτομα τα οποία δεν κατατάσσονται ως παχύσαρκα, αλλά έχουν αυξημένη περίμετρο κοιλιάς. Οι άνθρωποι αυτοί διατρέχουν μεγαλύτερο κίνδυνο για ψηλή πίεση και έτσι είναι σημαντικό και αυτοί να προσπαθούν να χάνουν το περιττό λίπος που συσσωρεύεται στην κοιλιακή τους χώρα.

<b>Συμπερασματικά θα συγκρατήσουμε ότι η παρακολούθηση της περιμέτρου κοιλιάς, είναι μια καλή μέθοδος που βοηθά στην πρόβλεψη προσβολής από ψηλή πίεση, διαβήτη τύπου 2 και καρδιακών παθήσεων. </b>

<b>Η αυξημένη περίμετρος της κοιλιάς πέραν των κανονικών ορίων, είναι δείκτης κοιλιακής παχυσαρκίας που εκθέτει σε σοβαρούς κινδύνους.</b>