Ίσως οι περισσότεροι από εσάς να νομίζετε πως ένα λευκό, αστραφτερό, χολιγουντιανό χαμόγελο εκτός από κόπο απαιτεί και χρήμα. Παρόλα αυτά αν κάποιος δεν προτίθεται να διαθέσει κάτι από τα δύο, υπάρχει κι εναλλακτικός τρόπος για το επιθυμητό αποτέλεσμα.

Η ιδρύτρια του «Honestly Healthy Food» Natasha Corrett, συνεργάστηκε με γνωστή εταιρεία που κατασκευάζει οδοντόκρεμες, ώστε να ανακαλύψει φυσικούς τρόπους για ένα καθαρό και φωτεινό χαμόγελο.

Και παρόλο που μπορεί μερικές συνταγές να φαντάζουν περίεργες, εκείνη ισχυρίζεται πως παραμένουν αποτελεσματικές.

<strong>Φράουλες</strong><img title="" src="http://1.1.1.5/bmi/medicalnews.gr/wp-content/uploads/2015/09/attached_image11.jpg" alt="%CF%86%CF%81%CE%AC%CE%BF%CF%85%CE%BB%CE%" />

Αν νομίζεις ότι όλοι οφείλουν τα ολόλευκα χαμόγελά τους στις ακριβές οδοντιατρικές εργασίες, τότε σκέψου ίσως απλώς να τρώνε? φράουλες. Οι φράουλες είναι ένα φανταστικό, φυσικό λευκαντικό δοντιών, διότι περιέχουν μηλικό οξύ, το οποίο αφαιρεί τους λεκέδες από την επιφάνεια των δοντιών και λευκαίνει το σμάλτο.

<strong>Σέλινο</strong><img title="" src="http://1.1.1.1/bmi/medicalnews.gr/wp-content/uploads/2015/09/attached_image21.jpg" alt="%CF%83%CE%B5%CE%BB%CE%B9%CE%BD%CE%BF.jpg" />

Επειδή έχει πολλές ίνες μπορεί να χρησιμοποιηθεί ως νήμα! Πλάκα κάνουμε, μη χρησιμοποιήσετε το σέλινο ως νήμα για τα δόντια σας, αλλά όπως και τα μήλα έχει υψηλή περιεκτικότητα σε νερό, οπότε κάνει μία ισχυρή πλύση του στόματος σκοτώνοντας τα βακτήρια που αναπτύσσονται μέσα σ” αυτό.

<strong>Μπρόκολο</strong><img title="" src="http://1.1.1.2/bmi/medicalnews.gr/wp-content/uploads/2015/09/attached_image31.jpg" alt="%CE%BC%CF%80%CF%81%CF%8C%CE%BA%CE%BF%CE%" />

Πολλοί είναι αυτοί που το μισούν. Η μυρωδιά του δεν είναι ό,τι και το πιο ευχάριστο, αλλά πρέπει να το αγαπήσετε για τις λευκαντικές του ιδιότητες. Μασήστε τα μπουκετάκια του μπρόκολου και είναι σαν να τρίβετε την επιφάνεια των δοντιών σας με μικρά βουρτσάκια.

<strong>Καρότα</strong><img title="" src="http://1.1.1.2/bmi/medicalnews.gr/wp-content/uploads/2015/09/attached_image4.jpg" alt="%CE%BA%CE%B1%CF%81%CF%8C%CF%84%CE%BF.jpg" />

Αν τρώτε καρότα θα βλέπετε καλύτερα στο σκοτάδι. Σιγά μην ισχύει αυτό, αφού είναι μόνο ένας μύθος που διαδόθηκε κατά τη διάρκεια του Β? Παγκόσμιου Πολέμου. Όμως τρώγοντας καρότα τακτικά θα μπορέσετε να έχετε πιο λευκά δόντια. Με τον γνωστό τρόπο, υψηλή περιεκτικότητα σε νερό, άρα αντίο βακτήρια.

<strong>Τυρί</strong>

<img title="" src="http://1.1.1.3/bmi/medicalnews.gr/wp-content/uploads/2015/09/attached_image5.jpg" alt="tyri.jpg" />

Παλιό κι αγαπημένο, αφού το τυρί είναι πλούσιο σε ασβέστιο, το οποία ενισχύει τα δόντια και τα ούλα. Εκτός αυτού το τυρί, συνήθως είναι λευκό, αλλά ακόμα και το κίτρινο δεν αφήνει χρωστικές ουσίες στα δόντια όπως ο καφές ή το κόκκινο κρασί.

<strong>Μήλα</strong><img title="" src="http://1.1.1.4/bmi/medicalnews.gr/wp-content/uploads/2015/09/attached_image6.jpg" alt="mhlo.jpg" />

Ένα μήλο την ημέρα, τελικά, τον οδοντίατρο κάνει πέρα. Τα σκληρά μήλα ενισχύουν τα ούλα και η υψηλή περιεκτικότητά τους σε νερό αυξάνει την παραγωγή σάλιου, καταπολεμώντας τα διάφορα βακτήρια του στόματος. Και όπως πολλές τροφές σε αυτή τη λίστα, τα μήλα λειτουργούν ως φυσικό σκραμπ για τα δόντια.

<strong>Ξηροί καρποί και σπόροι</strong><img title="" src="http://1.1.1.5/bmi/medicalnews.gr/wp-content/uploads/2015/09/attached_image7.jpg" alt="%CE%9E%CE%B7%CF%81%CE%BF%CE%AF-%CE%9A%CE" />

Αποτελούν φυσικά λειαντικά τρόφιμα και βοηθούν στην αφαίρεση λεκέδων από την επιφάνεια των δοντιών.

Βέβαια καλό είναι να γνωρίζει κανείς πως η τακτική επίσκεψη στον οδοντίατρο δεν μπορεί να αντικατασταθεί από τις εν λόγω τροφές, σίγουρα όμως μπορούν να δώσουν διάρκεια στα αποτελέσματά της…