Να ρίξει το κόστος της <strong>φαρμακευτικής περίθαλψης</strong> κατά 160 εκ. ευρώ για φέτος, στοχεύει το <strong>υπουργείο Υγείας</strong>, αλλάζοντας ριζικά τον τρόπο κοστολόγησης των <strong>φαρμάκων</strong> και επενδύοντας στην παραγωγή <strong>γενόσημων φαρμάκων</strong> στη χώρα μας.

Η πρώτη αλλαγή που αναμένεται να ανακοινωθεί κι επίσημα με κάθε λεπτομέρεια στα τέλη Ιουνίου, αφορά το πλαίσιο των rebate, καθώς πάμε, σύμφωνα με τα όσα είπε σήμερα Πέμπτη 4/6, σε σχετική συνέντευξη τύπου ο υπουργός Υγείας κ. <strong>Παναγιώτης Κουρουμπλής</strong>, σε rebate όγκου, από το οποίο θα εξοικονομηθούν 135 εκ. ευρώ.

Όπως επεσήμανε ο κ. <strong>Κουρουμπλής</strong>, μόνο για φέτος η συμμετοχή του πολίτη έφτασε στο 30% του συνολικού κόστους, σε ποσό 622 εκ ευρώ, ενώ θα 'πρεπε να είναι πολύ μικρότερη.

Το<strong> υπουργός Υγείας</strong> ξεκίνησε διάλογο με τον κλάδο της φαρμακοβιομηχανίας, ο οποίος παρά τις γκρίνιες και τις διαφωνίες, φαίνεται να έχει καλή κατάληξη για ένα κοινό τόπο, προς όφελος των αδυνάτων ασθενών.

Ο ΕΟΦ ήδη επεξεργάζεται ένα νέο θεσμικό πλαίσιο στην<strong> τιμολόγηση φαρμάκων</strong> η οποία θα έχει σαν αποτέλεσμα τη διαφοροποίηση προς τα κάτω (κυρίως), αλλά και προς τα πάνω των τιμών, διορθώνοντας λάθη σε ετήσια βάση και όχι κάθε εξάμηνο.

"Η φυγή των βιομηχανιών σε άλλες χώρες, αν αλλάξει η πολιτική μας για τα φάρμακα, είναι... παραμύθι", τόνισε χαρακτηριστικά ο <strong>υπουργός Υγείας</strong>, αποκαλύπτοντας ότι σε πρώτη φάση θα μπουν στο μικροσκόπιο 30 βασικά και πολύ σημαντικά σκευάσματα που αφορούν κυρίως τη θεραπεία Ηπατίτιδας C και άλλες παθήσεις με κλειστό προϋπολογισμό που φτάνει τα 140 εκ. ευρώ.

Σε ότι αφορά τη φημολογούμενη στάση πληρωμών από τον ΕΟΠΥΥ ξεκαθάρισε ότι δεν υπάρχει τέτοιο ζήτημα, ενώ και για αύξηση του ΦΠΑ στα <strong>φάρμακα</strong>, ύστερα από πιέσεις των θεσμών στη διαπραγμάτευση, ο κ. <strong>Κουρουμπλής</strong> δήλωσε ότι η κυβέρνηση το αποκλείει κατηγορηματικά.

Ερωτηθείς από το nextdeal.gr σχετικά με το ρόλο της <strong>ιδιωτικής ασφάλισης</strong>, ο<strong> υπουργός Υγείας</strong>, αποκάλυψε ότι βρίσκεται στο στάδιο των διαπραγματεύσεων με συνεχείς επαφές με εκπροσώπους του κλάδου, προκειμένου ν' αλλάξει ριζικά το σύστημα συμμετοχής και συνευθύνης των <strong>ασφαλιστικών εταιρειών</strong>, καθώς όπως είπε χαρακτηριστικά, με ανοχή των προηγούμενων πολιτικών ηγεσιών της χώρας, μειώθηκε σημαντικά.