Πολύ υψηλές συγκεντρώσεις αιωρούμενων μικροσωματιδίων είχε η ατμόσφαιρα της Αθήνας κατά τη διάρκεια της νύχτας.

Σύμφωνα με το αυτόματο δίκτυο του Αστεροσκοπείου Αθηνών, οι συγκεντρώσεις στην περιοχή του Θησείου στις 3 τα ξημερώματα άγγιξαν τα 158 μικρογραμμάρια ανά κυβικό μέτρο αέρα με όριο τα 50.

Συγκεντρώσεις αιθαλομίχλης είχαν και αρκετές πόλεις κατά τη διάρκεια της νύχτας όπως η Λάρισα, ο Βόλος και η Λαμία.

Η ρύπανση οφείλεται, σύμφωνα με τους επιστήμονες, στην καύση ξυλείας σε τζάκια και εστίες θέρμανσης.