Τη φαεινή ιδέα να στρέψει τη φλόγα του αναπτήρα εναντίον μιας αράχνης είχε ένας άνδρας την ώρα που βρισκόταν σε βενζινάδικο, στα περίχωρα του Ντιτρόϊτ στις ΗΠΑ. Δεν θεώρησε, ωστόσο, σημαντικό το γεγονός ότι η αράχνη βρισκόταν στο άνοιγμα του ντεπόζιτου και εκείνος έβαζε τη στιγμή εκείνη βενζίνη.

Για καλή του τύχη, η υπάλληλος του πρατηρίου αντιλήφθηκε αμέσως το περιστατικό και διέκοψε την παροχή του καυσίμου, προλαμβάνοντας τα χειρότερα. Ο άνδρας ψύχραιμος πήρε έναν πυροσβεστήρα και έσβησε την φωτιά.

«Μας ζήτησε συγγνώμη και είπε πως δεν κατάλαβε τι έγινε. Τέτοια πράγματα συμβαίνουν καμιά φορά – πρόκειται για βλακεία» είπε η υπάλληλος Σούζαν Ανταμς.

Ο νεαρός άνδρας ισχυρίστηκε ότι το έκανε, επειδή υποφέρει από αραχνοφοβία. Πάντως, τόσο ο ίδιος όσο και το Ι.Χ. δεν υπέστησαν βλάβη από τη φωτιά. Μόνη παράπλευρη απώλεια η αντλία βενζίνης η οποία καταστράφηκε ολοσχερώς.