<b>Το έλκος στο στομάχι μπορεί να προκληθεί από ένα βακτηρίδιο που ονομάζεται ελικοβακτηρίδιο του πυλωρού. </b>

<b>Το μικρόβιο αυτό έχει συσχετισθεί και με την αιτιολογία ορισμένων καρκίνων.</b>

Το τεστ αναπνοής αποδεικνύεται ότι είναι εξίσου αποτελεσματικό για τη διάγνωση της μόλυνσης με το ελικοβακτηρίδιο του πυλωρού όσο και η ενδοσκόπηση.

<span class="highlight1">Το τεστ αναπνοής μπορεί να εντοπίσει τα περιστατικά έλκους στο στομάχι που έχουν προκληθεί από το ελικοβακτηρίδιο χωρίς να χρειαστεί να γίνει η ενδοσκόπηση, σε ασθενείς που παρουσιάζουν ενοχλήσεις και πόνους του άνω πεπτικού συστήματος.</span>
<div>
<div class="bannergroup">
<div class="banneritem">
<div class="clr"> Οι ασθενείς αποδέχονται πολύ πιο εύκολα και είναι λιγότερο δύσκολο για αυτούς να κάνουν το τεστ αναπνοής παρά την ενδοσκόπηση.</div>
</div>
</div>
</div>
Η ενδοσκόπηση γίνεται με την εισαγωγή ενός εύκαμπτου σωλήνα από το στόμα ο οποίος επιτρέπει την επισκόπηση του οισοφάγου και του στομαχιού. Η επισκόπηση και λήψη βιολογικών δειγμάτων επιτρέπουν τη διάγνωση του έλκους στο άνω πεπτικό σύστημα.

Σύμφωνα με μια κλινική έρευνα που έγινε από γιατρούς από τη Γλασκόβη, σε 708 ασθενείς κάτω των 55 ετών με προβλήματα δυσπεψίας, το τεστ αναπνοής για την αναγνώριση του ελικοβακτηριδίου έχει τα ίδια ποσοστά ασφάλειας και επιτυχίας, όπως η ενδοσκόπηση.

Η ενδοσκόπηση είναι επεμβατική μέθοδος και κοστίζει περισσότερο από το τεστ αναπνοής.

Οι ερευνητές προσθέτουν ακόμη ότι το τεστ αναπνοής θα μπορούσε μακροχρόνια να μειώσει περισσότερο τις λοιμώξεις με το ελικοβακτηρίδιο, μειώνοντας έτσι ακόμη και τον αριθμό των καρκίνων του στομαχιού.

Οι ασθενείς είναι περισσότερο πρόθυμοι να κάνουν το τεστ αναπνοής για την ανίχνευση του μικροβίου με αποτέλεσμα να δίνεται έγκαιρα σε περισσότερους ασθενείς η αντιβίωση που το εκριζώνει.

<b>Το ελικοβακτηρίδιο του πυλωρού έχει την ιδιότητα να επιβιώνει στο όξινο περιβάλλον του στομαχιού.</b> Προσβάλλει τη βλεννογόνο του πεπτικού συστήματος, τη διαβρώνει και δημιουργεί έλκος.

<b>Θεωρείται ότι προκαλεί τα περισσότερα περιστατικά του έλκους στο στομάχι.</b> Έχει μάλιστα συσχετισθεί με την πρόκληση καρκίνων στο στομάχι, στο πάγκρεας και ορισμένων λεμφωμάτων.

Έχει υπολογισθεί ότι, 20% των ατόμων κάτω των 40 ετών και 50% των ατόμων άνω των 60 ετών, έχουν μολυνθεί από το μικρόβιο αυτό . Όμως δεν είναι όλα τα άτομα που προσβάλλονται από το ελικοβακτηρίδιο που θα εκδηλώσουν έλκος.

<b>Συμπερασματικά θα τονίσουμε ότι το τεστ αναπνοής, λόγω του ότι μπορεί ευκολότερα και με την ίδια ασφάλεια και επιτυχία όσο και η ενδοσκόπηση να ανιχνεύει τη μόλυνση με το ελικοβακτηρίδιο του πυλωρού, είναι δυνατόν να βελτιώσει τα ποσοστά διάγνωσης και επιτυχούς θεραπείας του έλκους του άνω πεπτικού συστήματος και πιθανόν τη συχνότητα ορισμένων καρκίνων.</b>