Τα περισσότερα έλκη του κερατοειδούς προκαλούνται από λοιμώξεις.
<strong>Οι βακτηριακές λοιμώξεις</strong> προκαλoύν έλκη του κερατοειδούς που είναι κοινά σε άτομα που κάνουν χρήση φακών επαφής.
<strong>Οι ιογενείς λοιμώξεις</strong> είναι επίσης πιθανές αιτίες του έλκους του κερατοειδούς.<span id="more-87154"></span>

Ο ιός του απλού έρπητα (τύπος 1) προκαλεί μικρές, επώδυνες φουσκάλες ή πληγές, γεμάτες υγρό, που εμφανίζονται στα χείλη, το στόμα, τη μύτη (ο τύπος 2 προκαλεί λοιμώξεις των γεννητικών οργάνων). Οι πληγές συνήθως διαρκούν λίγες ημέρες. Αντίθετα με τις περισσότερες ιογενείς λοιμώξεις, ο ιός δεν θα εξαλειφθεί εντελώς από τον οργανισμό. Για το λόγο αυτό, επανεμφανίζεται.
<strong>Οι μυκητιάσεις</strong> μπορεί να προκαλέσουν έλκη του κερατοειδούς. Αναπτύσονται λόγω πλημμελούς φροντίδας των φακών επαφής ή την υπερβολική χρήση των οφθαλμικών σταγόνων που περιέχουν στεροειδή.

<strong>Αιτίες
</strong>
Μικρορωγμές στην επιφάνεια του κερατοειδούς μπορεί να μολυνθούν και να οδηγήσουν σε έλκη. Αυτές οι μικρορωγμές μπορεί να προέρχονται από άμεσο τραυματισμό μεταλλικών ή γυάλινων σωματιδίων, με αποτέλεσμα τα μικρόβια να εισβάλουν και να προκαλούν έλκος κερατοειδούς.
Διαταραχές που προκαλούν ξηροφθαλμία αφήνουν τα μάτια χωρίς τις αντιμικροβιακές ιδιότητες των δακρύων.
Διαταραχές που επηρεάζουν το κλείσιμο των βλεφάρων μπορεί να προκαλέσει αφυδάτωση του κερατοειδή και να τον καταστήσει πιο ευάλωτο σε έλκη.
Κάθε κατάσταση που προκαλεί απώλεια της αίσθησης της επιφάνεια του κερατοειδούς.
Τα χημικά εγκαύματα.
Τα άτομα που φορούν φακούς επαφής βρίσκονται σε αυξημένο κίνδυνο για έλκη του κερατοειδούς. Ο κίνδυνος αυξάνεται δέκα φορές, όταν η χρήση είναι υπερβολική και αφορά  εκείνους που φορούν τους φακούς για αρκετές ημέρες χωρίς να τους αφαιρούν τη νύχτα. Οι φακοί επαφής μπορεί να προκαλέσουν βλάβη του κερατοειδούς με πολλούς τρόπους:
<ul>
	<li>κοψίματα στην άκρη των φακών επαφής μπορεί να τραυματίσουν την επιφάνεια του κερατοειδούς.</li>
	<li>μικροσκοπικά σωματίδια ρύπων που παγιδεύονται κάτω από τους φακούς επαφής μπορεί να χαράξουν τον κερατοειδή.</li>
	<li>ατελής φροντίδα των φακών.</li>
	<li>η παρατεταμένη χρήση φακών εμποδίζει το οξυγόνο να περάσει στον κερατοειδή χιτώνα και τον καθιστά πιο επιρρεπή σε λοιμώξεις.</li>
</ul>
<div><a class="highslide" href="http://www.hontos.gr/images/stories/hontos/corneal%20ulcer%2001.jpg"><img src="http://www.hontos.gr/images/stories/thumbs/L2hvbWUvaG9udG9zZ3IvcHVibGljX2h0bWwvaW1hZ2VzL3N0b3JpZXMvaG9udG9zL2Nvcm5lYWwgdWxjZXIgMDEuanBn.jpg" alt="" /></a></div>
<strong>Συμπτώματα</strong>
<ul>
	<li>Κόκκινα μάτια.</li>
	<li>Πόνος στο μάτι.</li>
	<li>Αίσθηση ξένου σώματος στο μάτι.</li>
	<li>Δακρύρροια.</li>
	<li>Πυώδεις ή παχύρευστες βλεννώδεις εκκρίσεις.</li>
	<li>Θολή όραση.</li>
	<li>Πόνος στο μάτι κατά την εξέταση με φωτεινή δέσμη.</li>
	<li>Οίδημα των βλεφάρων.</li>
	<li>Ένα άσπρο ή γκρι στρογγυλό στίγμα που είναι ορατό με γυμνό μάτι, εάν το έλκος είναι μεγάλο.</li>
</ul>
<strong>Εξετάσεις</strong>

Επειδή το έλκος του κερατοειδούς, είναι ένα σοβαρό πρόβλημα, θα πρέπει να εξεταστείτε από οφθαλμίατρο.
Ο οφθαλμίατρος θα είναι σε θέση να ανιχνεύσει αν έχετε έλκος, χρησιμοποιώντας ένα ειδικό μικροσκόπιο, γνωστό σαν σχισμοειδή λυχνία.
Στη συνέχεια αν πιστεύει ότι υπεύθυνη για το έλκος είναι κάποια λοίμωξη, μπορεί να πάρει δείγματα του έλκους και να τα στείλει στο εργαστήριο για ταυτοποίηση, πιθανή καλλιέργεια και αντιβιόγραμμα.

<strong>Θεραπεία</strong>

Φροντίδα στο σπίτι
Αν φοράτε φακούς επαφής, αφαιρέστε τους αμέσως.
Εφαρμόστε δροσερά καθαρά επιθέματα στο προσβεβλημένο μάτι.
Μην αγγίζετε ή τρίβετε τα μάτια σας με τα δάχτυλά σας.
Πλύντε συχνά τα χέρια σας και στεγνώστε τα με μια καθαρή πετσέτα για να αποφύγετε την εξάπλωση της μόλυνσης.
Μπορείτε να πάρετε αναλγητικά ή αντιφλεγμονώδη από το στόμα.

Ιατρική περίθαλψη
Εάν φοράτε φακούς επαφής ο οφθαλμίατρος θα τους αφαιρέσει.
Δεν θα σας κλείσει το μάτι με επίδεσμο αν υποπτεύεται ότι έχετε μια βακτηριακή λοίμωξη. Η κάλυψη με επίδεσμο δημιουργεί ζεστό και σκοτεινό περιβάλλον που επιτρέπει την ανάπτυξη βακτηριδίων. Μπορεί να απαιτηθεί νοσηλεία εάν το έλκος είναι σοβαρό.

<strong>Φάρμακα
</strong>
Επειδή η μόλυνση είναι συνήθης σε έλκη του κερατοειδούς, ο οφθαλμίατρος θα σας συνταγογραφήσει αντιβιοτικές σταγόνες. Εάν η μόλυνση είναι μεγάλη, ίσως χρειαστεί να χρησιμοποιήσετε αυτές τις σταγόνες συχνά (μία σταγόνα ανά μία ώρα).
Συνταγογραφούνται επίσης αναλγητικά για τον έλεγχο του πόνου. Ο πόνος μπορεί επίσης να ελέγχεται με ειδικές σταγόνες που διατηρούν την κόρη του ματιού σε διαστολή.
<strong>Παρακολούθηση
</strong>
Αν δεν χρειάζεται νοσηλεία, θα πρέπει να εξετάζεστε καθημερινά όσο διαρκεί η νόσος.
Θα πρέπει να επικοινωνήσετε μαζί του αμέσως, εάν εμφανίσετε συμπτώματα όπως: επιδείνωση της όρασης, πόνο ή πυρετό.

<strong>Πρόληψη</strong>

Ζητήστε ιατρική βοήθεια αμέσως για οποιοδήποτε σύμπτωματα στο μάτι. Ακόμη και φαινομενικά ελαφρό τραύμα στον κερατοειδή, μπορεί να οδηγήσει σε έλκος και να έχει καταστροφικές συνέπειες.
Προστατεύστε τα μάτια όταν εκτίθεστε σε σωματίδια που μπορούν να σας τραυματίσουν.
Εάν έχετε ξηροφθαλμία (στεγνά μάτια) ή αν τα βλέφαρά σας δεν κλείνουν εντελώς, χρησιμοποιήστε τεχνητά δάκρυα για να έχετε τα μάτια σας υγρά.
Αν φοράτε φακούς επαφής, να είστε εξαιρετικά προσεκτικοί σχετικά με τον τρόπο που καθαρίζετε ή φοράτε τους φακούς σας.
Πάντα να πλένετε τα χέρια σας πριν από το χειρισμό των φακών.
Ποτέ μην χρησιμοποιείτε σάλιο για να υγράνετε τους φακούς σας, γιατί το στόμα σας περιέχει βακτήρια που μπορούν να βλάψουν τον κερατοειδή σας.
Αφαιρέστε τους φακούς σας κάθε βράδυ και απολυμάντε τους προσεκτικά.
Ποτέ μην χρησιμοποιείτε νερό βρύσης για να καθαρίσετε τους φακούς.
Δεν πρέπει να κοιμάστε με τους φακούς επαφής στα μάτια σας.
Αφαιρέστε τους φακούς σας κάθε φορά που είναι ερεθισμένα τα μάτια σας και μην τους χρησιμοποιήτε μέχρι να αισθανθείτε καλύτερα.
Καθαρίστε τακτικά την θήκη των φακών σας.
<div class="tm-socialbuttons uk-clearfix">
<div><iframe id="twitter-widget-0" class="twitter-share-button twitter-share-button-rendered twitter-tweet-button" title="Twitter Tweet Button" src="http://platform.twitter.com/widgets/tweet_button.html#_=1443076130479&amp;count=none&amp;dnt=false&amp;id=twitter-widget-0&amp;lang=el&amp;original_referer=http%3A%2F%2Fwww.iator.gr%2F2015%2F09%2F19%2Felkos-keratoeidous%2F&amp;size=m&amp;text=%CE%88%CE%BB%CE%BA%CE%BF%CF%82%20%CE%BA%CE%B5%CF%81%CE%B1%CF%84%CE%BF%CE%B5%CE%B9%CE%B4%CE%BF%CF%8D%CF%82&amp;type=share&amp;url=http%3A%2F%2Fwww.iator.gr%2F2015%2F09%2F19%2Felkos-keratoeidous%2F" width="300" height="150" frameborder="0" scrolling="no" data-url="http://www.iator.gr/2015/09/19/elkos-keratoeidous/"></iframe></div>
<div>
<div id="___plusone_0"><iframe id="I0_1443076130393" tabindex="0" title="+1" src="https://apis.google.com/u/0/se/0/_/+1/fastbutton?usegapi=1&amp;annotation=none&amp;size=medium&amp;origin=http%3A%2F%2Fwww.iator.gr&amp;url=http%3A%2F%2Fwww.iator.gr%2F2015%2F09%2F19%2Felkos-keratoeidous%2F&amp;gsrc=3p&amp;ic=1&amp;jsh=m%3B%2F_%2Fscs%2Fapps-static%2F_%2Fjs%2Fk%3Doz.gapi.el.zAykNQxrgPM.O%2Fm%3D__features__%2Fam%3DAQ%2Frt%3Dj%2Fd%3D1%2Ft%3Dzcms%2Frs%3DAGLTcCPn2nDmquMISsQbGEtSqQS7BowDzw#_methods=onPlusOne%2C_ready%2C_close%2C_open%2C_resizeMe%2C_renderstart%2Concircled%2Cdrefresh%2Cerefresh%2Conload&amp;id=I0_1443076130393&amp;parent=http%3A%2F%2Fwww.iator.gr&amp;pfname=&amp;rpctoken=34293986" name="I0_1443076130393" width="100%" height="150" frameborder="0" marginwidth="0" marginheight="0" scrolling="no" data-gapiattached="true"></iframe></div>
</div>
<div>
<div class="fb-like fb_iframe_widget" data-href="http://www.iator.gr/2015/09/19/elkos-keratoeidous/" data-send="false" data-layout="button_count" data-width="100" data-show-faces="false"><iframe class="" title="fb:like Facebook Social Plugin" src="http://www.facebook.com/v2.4/plugins/like.php?app_id=473302966166203&amp;channel=http%3A%2F%2Fstatic.ak.facebook.com%2Fconnect%2Fxd_arbiter%2F6brUqVNoWO3.js%3Fversion%3D41%23cb%3Df3235cd073c178a%26domain%3Dwww.iator.gr%26origin%3Dhttp%253A%252F%252Fwww.iator.gr%252Ffcd03bac78919a%26relation%3Dparent.parent&amp;container_width=0&amp;href=http%3A%2F%2Fwww.iator.gr%2F2015%2F09%2F19%2Felkos-keratoeidous%2F&amp;layout=button_count&amp;locale=el_GR&amp;sdk=joey&amp;send=false&amp;show_faces=false&amp;width=100" name="f2baa1dde371966" width="100px" height="1000px" frameborder="0" scrolling="no" allowfullscreen="allowfullscreen"></iframe></div>
</div>
</div>