Ο Ολλανδός θρύλος του παγκοσμίου ποδοσφαίρου διαγνώστηκε με καρκίνο στους πνεύμονες. Όπως μετέδωσε σήμερα το πρωί ο ισπανικός ραδιοφωνικός σταθμός «Rac1», ο 68χρονος «ιπτάμενος Ολλανδός» εισήχθη προχθές σε νοσοκομείο της Βαρκελώνης, όπου έγινε η διάγνωση.

Ο Κρόιφ θα υποβληθεί σε περαιτέρω εξετάσεις για να διαπιστωθεί η σοβαρότητα της κατάστασής του και να επιλεγεί ο τρόπος καταπολέμησης της νόσου.

Ο θρυλικός Ολλανδός, ένας από τους καλύτερους ποδοσφαιριστές στην ιστορία του αθλήματος, που έκανε τεράστια καριέρα κυρίως σε Άγιαξ και Μπαρτσελόνα, ήταν μανιώδης καπνιστής μέχρι να υποβληθεί σε επέμβαση στην καρδιά το 1991.

Στη συνέχεια συμμετείχε σε αντικαπνιστικές καμπάνιες σε όλον τον κόσμο. Μετά το 1996 εγκατέλειψε κάθε ποδοσφαιρική δραστηριότητα και αποτελούσε τιμής ένεκεν τον προπονητή της εθνικής Καταλονίας από το 2009 μέχρι το 2012.