<p>Η λεγόμενη «σιωπηρή τιμωρία», έκφραση που χρησιμοποιείται για να περιγράψει το ότι κάποιος μένει σιωπηλός, αδιαφορεί και δεν απευθύνεται στον άλλο μετά από ένα καβγά ή μία διαφωνία, φαίνεται πως είναι ένας από τους βασικούς λόγους χωρισμού για ένα ζευγάρι.</p>
<p>Σύμφωνα με νέα έρευνα που πραγματοποιήθηκε σε δείγμα 14.000 ανθρώπων, η συμπεριφορά της «σιωπηρής τιμωρίας» είναι η πιο επιβλαβής επιλογή στην σχέση ενός ζευγαριού. Οι ερευνητές επίσης επισημαίνουν ότι πρόκειται για μία συμπεριφορά που γίνεται «συνήθεια» στην επίλυση διαφορών στο ζευγάρι και στη συνέχεια είναι πολύ δύσκολο να αλλάξει.</p>
<p>Αναλυτικότερα και σύμφωνα με τα αποτελέσματα της έρευνας, τα ζευγάρια τα οποία λειτουργούν με αυτή τη συμπεριφορά νιώθουν μειωμένη ικανοποίηση και οικειότητα, μεγαλύτερο άγχος και σε ορισμένες περιπτώσεις παρουσιάζουν και άλλες παρενέργειες, όπως η στυτική δυσλειτουργία, οδηγώντας κάποιες φορές και σε επιθετικές μορφές συμπεριφοράς.</p>
<p>Την επόμενη φορά, λοιπόν, που θα σκεφτείτε να «κρατήσετε μούτρα» στο/στη σύντροφό σας, καλύτερα ξανασκεφτείτε το! Ο διάλογος και η ψυχραιμία θα αποδειχτούν σωστότεροι σύμβουλοι σε βάθος χρόνου, και ας μοιάζουν αρχικά δύσκολοι!</p>


 Πηγή : <a href="http://www.e-reportaz.gr/%cf%84%ce%bf-%ce%ba%cf%81%ce%ac%cf%84%ce%b7%ce%bc%ce%b1-%ce%bc%ce%bf%cf%8d%cf%84%cf%81%cf%89%ce%bd-%ce%bf%ce%b4%ce%b7%ce%b3%ce%b5%ce%af-%cf%83%cf%84%ce%bf-%cf%87%cf%89%cf%81%ce%b9/">e-reportaz.gr</a>