Το Ιατρείο Κοινωνικής Αποστολής, του ΙΣΑ και της «Αποστολής» της Ιεράς Αρχιεπισκοπής Αθηνών, απέστειλε φάρμακα και υγειονομικό υλικό στο Κέντρο Υγείας της Καλλονής Μυτιλήνης. Πρέπει να επισημανθεί ότι οι εθελοντές γιατροί έχουν κατ’ επανάληψη επισκεφθεί την περιοχή, λόγω της στενής συνεργασίας του Ιατρείου με τον Παπά Στρατή, του οποίου ο πρόσφατος θάνατος μας προκάλεσε λύπη.
Ο ιερέας που αφιέρωσε τη ζωή του στο ν’ ανακουφίζει έμπρακτα όσους είχαν ανάγκη είχε δημιουργήσει καταφύγιο για τους αδύναμους κατοίκους του νησιού καθώς και τους μετανάστες.
«Ο Παπά Στρατής αποτελεί πρότυπο ανθρωπιάς και αλληλεγγύης για όλους μας και θα μείνει για πάντα στην καρδιά μας», επισήμανε ο πρόεδρος του ΙΣΑ Γ. Πατούλης.