Είναι γνωστό πως η υπερβολική έκθεση στον ήλιο, η αφυδάτωση και η έλλειψη ύπνου ευθύνονται για την επιτάχυνση της εμφάνισης των ρυτίδων, ωστόσο δεν είναι οι μόνοι «ένοχοι». 

Σύμφωνα με τη δερματολόγο Jill Waibel, οι ρυτίδες οφείλονται κατά 80% στους παραπάνω, γνωστούς παράγοντες, ενώ κατά 20% οφείλονται σε άλλες συνήθειες ή δραστηριότητες που δε μας περνά από το μυαλό ότι καταστρέφουν το δέρμα μας.

Δείτε ποιες είναι αυτές:

<strong>Πίνουμε χρησιμοποιώντας καλαμάκι</strong>

Η κίνηση που κάνει το στόμα μας όταν πίνουμε με το καλαμάκι μπορεί να συμβάλλει στην εμφάνιση λεπτών γραμμών γύρω από το στόμα. Οι επαναλαμβανόμενες κινήσεις των μυών στην περιοχή αυτή μπορεί να οδηγήσουν στη διάσπαση του κολλαγόνου, δημιουργώντας τις μόνιμες πτυχώσεις στο δέρμα. 

<strong>Δε ρυθμίζουμε σωστά τη θερμοκρασία του δωματίου</strong>

Η πολύ υψηλή ή πολύ χαμηλή θερμοκρασία στους εσωτερικούς χώρους ξηραίνει το δέρμα και η ξηρότητα προωθεί το σχηματισμό των ρυτίδων.

<strong>Μασάμε τσίχλα</strong>

Οι μύες που βρίσκονται στα μάγουλα πραγματοποιούν έντονες και επαναλαμβανόμενες κινήσεις όταν μασάμε την τσίχλα, κι έτσι είναι πιο εύκολο να σχηματιστούν ρυτίδες γύρω από τα χείλη και στα μάγουλα.

<strong>Κοιμόμαστε με το πρόσωπο στο μαξιλάρι</strong>

Για να προστατεύσουμε το δέρμα μας από τις ρυτίδες θα πρέπει να κοιμόμαστε ανάσκελα. Μάλιστα, έχει διαπιστωθεί ότι οι γυναίκες που κοιμούνται στο πλάι είναι πιο πιθανό να εμφανίσουν λεπτές γραμμές και στο στήθος, λόγω της πίεσης που ασκείται στο δέρμα.
