Ο πολυχώρος Hello kids στο πλαίσιο των ολοκληρωμένων υπηρεσιών που παρέχει σε παιδιά, εκπαιδευτικούς και γονείς, ξεκινά μηνιαίες συναντήσεις με την συμβουλευτική ψυχολόγο, Χριστίνα Ρασιδάκη , όπου θα αναπτύσσονται θέματα που αφορούν στην ανατροφή των παιδιών και στην ανάπτυξη τεχνικών που θα μας βοηθήσουν να αντιμετωπίσουμε καταστάσεις που αναφύονται ανάλογα με τις ηλικίες.
Παρασκευή 4 Δεκεμβρίου 7:00-8:30 μ.μ
Παιχνίδια, δώρα, Ηλεκτρονικά, τιθασεύστε τα!
• Ποια παιχνίδια είναι κατάλληλα για πια ηλικία - ποια πετάμε, πια κρατάμε και πια εξαφανίζουμε;
• Γιατί τα παιδιά καταστρέφουν τα παιχνίδια τους, χάνουν το ενδιαφέρον τους γι αυτά κι όλο απαιτούν καινούργια;
• Το ΘΕΛΩ! Πως αντιμετωπίζουμε καταναλωτικές απαιτήσεις, αιτήσεις, γκρίνιες και εκβιασμούς;
• Οθόνες; Πόση ώρα, σε ποια ηλικία, ποιο περιεχόμενο, και πως θέτουμε όρια στη χρήση τους;
• Ποια παιχνίδια συμβάλουν στη μάθηση και την ανάπτυξη και ποια είναι διαφημιστικά τρικ;
Διάρκεια κάθε ομιλίας: 1 1/2 ώρες. Η διαδικασία είναι διαδραστική ώστε οι συμμετέχοντες με τις ερωτήσεις τους να διαμορφώνουν το περιεχόμενό σύμφωνα με τις ανάγκες τους.
Δηλώσεις συμμετοχής στο 210-6828809
Ποια είναι η Χριστίνα Ρασιδάκη
Είναι συμβουλευτική Ψυχολόγος γνωστή για τις ζωντανές και πολύ πρακτικές ομιλίες και σεμινάρια σε θέματα που αφορούν την ανατροφή των παιδιών και τον σχολικό εκφοβισμό και από τους πιο πεπειραμένους εκπαιδευτές της Εκπαίδευσης Αποτελεσματικό Γονέα. Εργάζεται ως ατομική σύμβουλος, ως σύμβουλος σχέσεων βοηθώντας ζευγάρια να βελτιώσουν τη σχέση τους, και ως σύμβουλος γονέων. Είναι συγγραφέας δύο μπεστσελερ βιβλίων στήριξης εκπαιδευτικών, γονέων και παιδιών, καθώς και τακτική αρθρογράφος σε θέματα Ψυχολογίας. Είναι μητέρα δύο παιδιών.