<div class="">Η ελληνική φαρμακευτική εταιρεία GENESIS Pharma αναδείχθηκε μεταξύ των 110 κορυφαίων ευρωπαϊκών επιχειρήσεων στα ευρωπαϊκά επιχειρηματικά βραβεία European Business Awards 2014-15 sponsored by RSM, λαμβάνοντας τον τιμητικό τίτλο «Ruban d’ Honneur», αλλά και το εισιτήριο για τον μεγάλο τελικό.</div>
<div id="yui_3_16_0_1_1424091880550_7266" class="">Η GENESIS Pharma συγκαταλέγεται πλέον μεταξύ των 7 ελληνικών επιχειρήσεων που θα εκπροσωπήσουν τη χώρα μας στην τελευταία διαγωνιστική φάση, η οποία θα αναδείξει τις έντεκα κορυφαίες ευρωπαϊκές επιχειρήσεις και ολοκληρώνεται τον ερχόμενο Ιούνιο.<b id="yui_3_16_0_1_1424091880550_7267" class="">Συγκεκριμένα, είναι υποψήφια για το ειδικό βραβείο αριστείας «The Chairman’s Selection», καθώς επελέγη από την κριτική επιτροπή</b>,<b class=""> </b><span id="yui_3_16_0_1_1424091880550_7281" class="">την οποία απαρτίζουν διακεκριμένοι ευρωπαίοι εκπρόσωποι της ακαδημαϊκής και επιχειρηματικής κοινότητας, <b id="yui_3_16_0_1_1424091880550_7280" class="">για τη στρατηγική που ακολούθησε σε περίοδο κρίσης καταφέρνοντας να διασφαλίσει την υγιή επιχειρηματική της πορεία, αναπτυξιακές προοπτικές αλλά και όλες τις θέσεις εργασίας.</b></span></div>
<div id="yui_3_16_0_1_1424091880550_7282" class="">Τα European Business Awards είναι ένας από τους πλέον αναγνωρισμένους θεσμούς επιχειρηματικότητας, που αναδεικνύει και επιβραβεύει την επιχειρηματική αριστεία και την καινοτομία σε πανευρωπαϊκό επίπεδο<span class="">. </span>Αξίζει να σημειωθεί πως ο ανταγωνισμός της φετινής 8<sup class="">η</sup> διοργάνωσης ήταν εξαιρετικά έντονος καθώς σημειώθηκε ρεκόρ συμμετοχών: <span class=""> </span>συνολικά έλαβαν μέρος 24.000 επιχειρήσεις από 33 χώρες της Ευρώπης, ενώ για τον τίτλο<span class="">  </span>«Ruban d’ Honneur» διαγωνίστηκαν 709 επιχειρήσεις, μεταξύ των οποίων 60 ελληνικές εταιρείες.</div>
<div id="yui_3_16_0_1_1424091880550_7284" class=""><span id="yui_3_16_0_1_1424091880550_7283" class="">Τέλος, έως και τις 24 Φεβρουαρίου συνεχίζεται η online ψηφοφορία του κοινού στο website των European Business Awards </span><a id="yui_3_16_0_1_1424091880550_7287" class="" href="http://www.businessawardseurope.com/" target="_blank"><span id="yui_3_16_0_1_1424091880550_7286" class="">www.businessawardseurope.com</span></a><span id="yui_3_16_0_1_1424091880550_7285" class="">, η οποία θα αναδείξει τον Εθνικό Πρωταθλητή κάθε χώρας, τον «National Public Champion».</span></div>