Κι ενώ η στοίβα με τα άπλυτα πιάτα είναι ό,τι χειρότερο μπορεί να αντιμετωπίσει κανείς γυρνώντας στο σπίτι μετά από μια κουραστική ημέρα, Αμερικανοί ερευνητές υποστηρίζουν ότι το πλύσιμο των πιάτων είναι τελικά μια από τις δουλειές του σπιτιού που μειώνει τη νευρικότητα και βελτιώνει την υγεία μας.

Οι επιστήμονες κατέληξαν στο συμπέρασμα προσπαθώντας να δουν αν το πλύσιμο των πιάτων μπορεί να χρησιμοποιηθεί ως άτυπη στοχαστική πρακτική για την προαγωγή της ενσυναίσθησης και τη βελτίωση της συναισθηματικής κατάστασης του ατόμου.

Με τον όρο «ενσυναίσθηση» περιγράφεται μια κατάσταση ενεργούς, ανοιχτής προσοχής σε παρόντα χρόνο. Όταν το άτομο πετυχαίνει ενσυναίσθηση σημαίνει ότι παρατηρεί τις σκέψεις του και τα συναισθήματά του από απόσταση, χωρίς να τα κρίνει θετικά ή αρνητικά.

Οι ερευνητές ζήτησαν λοιπόν από 51 φοιτητές να πλύνουν πιάτα. Οι μισοί προηγουμένως είχαν διαβάσει ένα κείμενο σχετικά με τη σημασία της αισθητηριακής διαδικασίας του πλυσίματος των πιάτων. Οι υπόλοιποι είχαν αποτελέσει την ομάδα ελέγχου και είχαν απλώς διαβάσει ένα κείμενο για τον σωστό τρόπο πλυσίματος των πιάτων.

Κάθε εθελοντής έπλυνε 18 πιάτα και στην συνέχεια του ζητήθηκε να ολοκληρώσει διαδικασίες που πιστοποιούσαν την ενσυναίσθηση, την πειραματική ανάκληση και την στοργικότητα. Όσοι είχαν πλύνει τα πιάτα συγκεντρωμένοι σ’ αυτό, είχαν πετύχει καλύτερη ενσυναίσθηση καθώς και μείωση της νευρικότητας. Τα αισθήματα νευρικότητας μειώθηκαν κατά 27% στην συγκεκριμένη ομάδα, ενώ η έμπνευση αυξήθηκε κατά 25%.