Η Nadine είναι ένα ανθρωποειδές ρομπότ, με ύψος 1,70, καστανά μαλλιά, μαλακό δέρμα, και εκφραστικό πρόσωπο, που κατασκευάστηκε προκειμένου να χρησιμοποιηθεί ως προσωπική βοηθός ή νοσοκόμα για ηλικιωμένους.

Η δημιουργός της Nadine, Νάντια Θάλμαν (η οποία του έδωσε το παρουσιαστικό της), του Ινστιτούτου Καινοτομίας του Τεχνολογικού Πανεπιστημίου της Σιγκαπούρης, πέρασε τριάντα χρόνια κάνοντας έρευνα πάνω στον τομέα των «εικονικών ανθρώπων», με αποτέλεσμα η Nadine να διαθέτει λογισμικό που της επιτρέπει να εκφράσει μια ευρεία γκάμα συναισθημάτων, καθώς και να θυμάται προηγούμενες συζητήσεις.

Το ρομπότ προς το παρόν δε διατίθεται στο εμπόριο, ωστόσο η Θάλμαν προβλέπει πως δεν είναι μακριά η στιγμή που ρομπότ όπως η Nadine θα αρχίσουν να χρησιμοποιούνται ως σύντροφοι ανθρώπων που πάσχουν από άνοια ή ανάλογα προβλήματα. Όπως διευκρινίζει η ίδια, πρόκειται για ανθρώπους που θα κινδυνέψουν πολύ γρήγορα εάν αφεθούν μόνοι τους, και ως εκ τούτου χρειάζονται συνεχή παρακολούθηση και αλληλεπίδραση. Η Nadine θα μπορούσε να αποτελέσει λύση, καθώς θα μπορεί να συζητά μαζί τους, να διηγείται μια ιστορία ή να παίζει παιχνίδια.

<img class="alignnone size-full wp-image-15684" src="http://www.healthreportaz.gr/wp-content/uploads/2016/03/1.jpg" alt="1" width="638" height="399" />

Παράλληλα, η Θάλμαν και η ομάδα της δουλεύουν πάνω σε «emotive» ρομπότ, τα οποία θα μπορούν να παίζουν με παιδιά, ωστόσο το πρόγραμμα αυτό είναι ακόμα σε πρώιμο στάδιο ανάπτυξης και δεν υπάρχουν ακόμα πρωτότυπα.

Αυτά τα ρομπότ θα είναι σε θέση να απαντούν σε ερωτήσεις, να επιδεικνύουν συναισθήματα και να αναγνωρίζουν ανθρώπους, καθώς και να επιβλέπουν/ προσέχουν παιδιά, ενημερώνοντας τους κηδεμόνες τους εάν υπάρξει κάποιο πρόβλημα.

Επίσης, υπάρχουν σχέδια για προγραμματισμό των ρομπότ αυτών έτσι ώστε να μιλούν διαφορετικές γλώσσες, για να μπορούν να λειτουργήσουν ως εκπαιδευτικά εργαλεία/ μέσα για παιδιά μικρής ηλικίας.