<div class="article-body">

Η εβδομάδα μόδας της Νέας Υόρκης, συνεχίζεται με αμέριστο ενδιαφέρον.

Ίσως ο χώρος της μόδας να φαντάζει ματαιόδοξος και επιφανειακός, οι σχεδιαστές όμως του FTL Moda έδωσαν άλλη βαρύτητα στο show τους χρησιμοποιώντας ως μοντέλο ένα 18χρονο κορίτσι από την Αυστραλία με σύνδρομο Down. H <strong>Madelin Stuart</strong> περπάτησε με δύο looks. Στην πρώτη της εμφάνιση, ένα φουτουριστικό σύνολο τοπ-σορτς, συνοδευόταν από δύο άντρες μοντέλα με bodypainting ως avatars, ενώ η δεύτερη ήταν ένα κρεμ φόρεμα με ένα περίπλοκο μπούστο και έναν ώμο με κυματώδες φραμπαλά για τελείωμα, συνδυασμένο με ψηλά, χρυσά σανδάλια. Και τις δύο εμφανίσεις της, συμπλήρωσε μία μπλε μάσκα ζωγραφισμένη στο πρόσωπό της και μία updo πλεξούδα στα μαλλιά της. Στο φινάλε της επίδειξης την απολαύσαμε με ένα απλό T-shirt ανάμεσα στους δύο σχεδιαστές.

H Madelin Stuart είναι το δεύτερο μοντέλο με σύνδρομο Down που περπάτησε στις πασαρέλες του NewYork FashionWeek, έπειτα από τη  Jamie Brewer η οποία είχε πρωτοεμφανιστεί το Φεβρουάριο. Το όνειρό της είναι μια μέρα να περπατήσει για μεγάλους οίκους όπως ο οίκος Versace και ο οίκος Gucci.

</div>