Όπως προβλέπεται στον όρο 19 των Συμβάσεων για την Διενέργεια Ιατρικών Επισκέψεων και Εκτέλεση Ιατρικών Πράξεων που έχουν συναφθεί μεταξύ των παρόχων υγείας (ιατρών-εργαστηρίων-Πολυϊατρείων) και του ΕΟΠΥΥ, ο Οργανισμός καταβάλλει ως προκαταβολή το 90% του αιτούμενου ποσού εντός 45 ημερών μετά από πρόχειρο λογιστικό έλεγχο, παραπέμποντας στην διάταξη της παραγράφου 2 του άρθρου 24 του Ν. 3965/2011παρ.2 και το άρθρο δεύτερο παρ. 2.Β. Ν.4163/2013,ΦΕΚ Α 155/28.6.2013.
Η γραμματική διατύπωση των διατάξεων και του αντίστοιχου όρου της σύμβασης είναι σαφής: Αρχικά πραγματοποιείται πρόχειρος λογιστικός έλεγχος και καταβάλλεται ως προκαταβολή το 90% του αιτούμενου ποσού. Ακολουθεί η εκκαθάριση των υποβληθέντων λογαριασμών και η αποπληρωμή του υπολοίπου 10%. Παρά ταύτα έχει πραγματοποιηθεί μακροχρόνια καθυστέρηση καταβολής αυτών των ποσών ήδη από το έτος 2012 έως και σήμερα, γεγονός που αποδεικνύει ότι αδικαιολόγητη δυστροπία του οργανισμού σας.
Κατόπιν των ανωτέρω ζητούμε όπως άμεσα προβείτε στη καταβολή των οφειλόμενων ποσών των επισκέψεων ήτοι το 10% που δεν έχει καταβληθεί ακόμα για τα έτη 2012,2013,2014 και 2015 άλλως επιφυλασσόμαστε παντός νομίμου δικαιώματος μας.