<div>Τσιμπιδάκι μαλλιών προκάλεσε διάτρηση νεφρού σε 4χρονο παιδί μετά από κατάποση Ένα τσιμπιδάκι μαλλιών ήταν ικανό να προκαλέσει διάτρηση νεφρού σε 4χρονο παιδί το οποίο ήταν υγιές και επί τρεις μήνες επισκεπτόταν διάφορες κλινικές με συμπτώματα πόνου δεξιά στα πλευρά αλλά και στο ανώτερο δεξί τεταρτημόριο και με συνεχή πυρετό και ρίγη. Ο Sultan Almuallem και οι συνεργάτες του από την Εθνική Φρουρά Υποθέσεων Υγείας στη Jedda της Σαουδικής Αραβίας, ήρθαν αντιμέτωποι με ένα πρωτόγνωρο ιατρικό περιστατικό. Ένα τσιμπιδάκι μαλλιών και συγκεκριμένα μια φουρκέτα φαινόταν στον υπέρηχο κοιλίας την πρώτη φορά που είχε επισκεφτεί τον γιατρό ο ανήλικος ασθενής , ένα μήνα προτού εμφανιστούν τα συμπτώματα και οι γονείς είχαν ενημερωθεί ότι θα αποβληθεί με φυσικό τρόπο από τον παιδικό οργανισμό. Όταν το παιδί εμφανίστηκε στο τμήμα των επειγόντων περιστατικών την επόμενη φορά, παρατηρήθηκε πως είχε μια ευαισθησία στο δεξί άνω τεταρτημόριο. Σε αξονική τομογραφία της κοιλιάς, ένα ξένο σώμα βρέθηκε να διέρχεται μέσα από το δεύτερο μέρος του δωδεκαδακτύλου και την μεσαία ζώνη του δεξιού νεφρικού παρεγχύματος (πλήρης διείσδυση). Τελικά, όταν ο 4χρονος ασθενής υπεβλήθη σε υποχρεωτική λαπαροτομία, δύο σκουριασμένα αιχμηρά άκρα της φουρκέτας εντοπίστηκαν και απομακρύνθηκαν, χωρίς μεταγενέστερες επιπλοκές ενώ η μετεγχειρητική αποκατάσταση ήταν φυσιολογική. Η συγκεκριμένη περίπτωση δημοσιεύθηκε στο περιοδικό BMJ Case Reports και οι συγγραφείς της έκθεσης δήλωσαν πως «συνήθως η κατάποση αντικειμένων από τα παιδιά γίνεται ασυνείδητα και συχνά το αντικείμενο αποβάλλεται φυσικά. Όταν όμως πρόκειται για κατάποση αιχμηρών και λεπτών αντικειμένων, τότε προστίθεται 15 με 30% επικινδυνότητα».

</div>