<strong>Μπορούν οι ποινικά κολάσιμες πράξεις ενός καλλιτέχνη να κηλιδώσουν το έργο του;</strong>

Η βρετανική Δικαιοσύνη αποφάνθηκε ότι μπορούν και εξέδωσε μια απόφαση - σταθμό, σύμφωνα με την οποία επιτρέπει την καταστροφή έργων του καταδικασμένου για παιδοφιλία εικαστικού Γράχαμ Οβέντεν.

Ανάμεσα στα έργα αυτά είναι και φωτογραφίες νεαρών κοριτσιών που ανήκαν στη συλλογή του και χρονολογούνται στα μέσα του 19ου αιώνα.

Η δικαστής Ελίζαμπεθ Ρόσκο δήλωσε ότι γνωρίζει πως η απόφαση θα προκαλέσει την οργή του καλλιτεχνικού κόσμου, ενώ ο ίδιος ο καλλιτέχνης υποστήριξε πως τα έργα του εκτίθενται σε δημόσιους χώρους εδώ και 40 χρόνια.

Η απόφαση ωστόσο βασίστηκε στο γεγονός ότι ορισμένες από τις εικόνες κρίθηκαν σεξουαλικά προκλητικές σε σχέση με τα ισχύοντα πρότυπα ευπρέπειας.

Ο Οβέντεν έχει δικαίωμα έφεσης εντός 21 ημερών.