<p>Μοιραίο για ένα αγοράκι μόλις δυο ετών θα μπορούσε να αποβεί το κυριολεκτικά εγκληματικό λάθος που έκαναν οι γιατροί του Τμήματος Πρώτων Βοηθειών του Γενικού Νοσοκομείου Πάφου οι οποίοι, αντί να δουν τα ίχνη δαγκώματος που είχε στο πόδι του από τρωκτικό ή φίδι, διέγνωσαν &#8230;στραμπούληγμα και του έβαλαν νάρθηκα !</p>
<p>Το παιδί διακομίστηκε στο νοσοκομείο με οίδημα ωστόσο ουδείς πρόσεξε τα εμφανή σημεία που έδειχναν πως επρόκειτο για δήγμα από κάποιο ζώο και θεώρησαν πως το αγοράκι κάπως είχε παραπατήσει και απλά&#8230; στραμπούληξε το πόδι του, αποφασίζοντας έτσι να ακολουθήσουν τη σχετική αγωγή&#8230;</p>
<p>Αργότερα όμως στο παιδιατρικό τμήμα όπου μεταφέρθηκε για νοσηλεία, οι γιατροί εντόπισαν τσιμπήματα και αποφάσισαν να αλλάξει η θεραπεία και να του χορηγηθεί αντιβίωση.</p>
<p>Οι γονείς με καταγωγή από τη Συρία και τη Ρουμανία, μόνιμοι κάτοικοι Κύπρου, ζήτησαν να πάρουν εξιτήριο υπογράφοντας σχετικό έντυπο και κατήγγειλαν την υπόθεση στο Υπουργείο Υγείας.</p>