<p>Όταν μιλάμε για πάθος και για έρωτα, ο χρόνος μοιάζει να περισσεύει στην κουβέντα. Ωστόσο, αν και το σεξ δεν είναι κάτι που γίνεται με πρόγραμμα, ίσως σε κάποιες περιπτώσεις θα έπρεπε!</p>
<p>Πόσες φορές έχετε νιώσει έντονο άγχος πριν από ένα ραντεβού για δουλειά; Μήπως αυτό το ενοχλητικό κρυολόγημα να είχε αποφευχθεί με λίγο… ερωτικό παιχνίδι; </p>
<p>Διαβάστε ποιες είναι οι καλύτερες ημέρες και ώρες για σεξ, και απολαύστε πολλαπλά οφέλη!<br />
<strong><br />
Πριν από μια «μεγάλη μέρα»</strong></p>
<p>Η ένταση που επικρατεί πριν από μια «μεγάλη μέρα» πιθανώς βάζει το σεξ σε δεύτερη μοίρα. Αυτός, όμως είναι και ο λόγος που πρέπει να το κάνετε! Η σεξουαλική επαφή ηρεμεί τα νεύρα, ρίχνει την πίεση και καταπολεμά το στρες.</p>
<p><strong>Το πρωί</strong></p>
<p>Λένε πως η καλή μέρα φαίνεται από το πρωί, και όχι άδικα! Τις πρωινές ώρες, όταν έχουμε μόλις ξυπνήσει, τα επίπεδα ενέργειάς μας είναι ανεβασμένα και η τεστοστερόνη του άντρα αυξημένη. Παράλληλα, η δόση ενδορφινών που θα πάρουμε ενισχύει την καλή διάθεση για το υπόλοιπο της ημέρας.</p>
<p><strong>Όταν νιώθετε το κρυολόγημα να πλησιάζει</strong></p>
<p>Το σεξ ενισχύει το ανοσοποιητικό σύστημα. Η βουλωμένη μύτη, ο βήχας και το συνεχόμενο φτάρνισμα σίγουρα δεν είναι τα καλύτερα αφροδισιακά για να παρακινήσετε το σύντροφό σας, όμως μπορείτε να δράσετε&#8230; προληπτικά όταν εμφανιστούν τα πρώτα σημάδια του κρυολογήματος!</p>
<p><strong>Για τις γυναίκες, η 14η μέρα του κύκλου</strong></p>
<p>Περίπου στα μισά του κύκλου, η κλειτορίδα της γυναίκας μεγαλώνει σε μέγεθος κατά 20% και ερεθίζεται ευκολότερα. Αυτό σημαίνει ότι είναι πιο εύκολο να επιτευχθεί ο οργασμός.</p>



Πηγή : eReportaz