<div class="middle_middle_column_box_text">

Σε μία παράξενη καταγγελία προέβησαν άγνωστοι που τύπωσαν χαρτάκια σε σχήμα φακέλου και τα σκόρπισαν στο κέντρο της Λάρισας. Το φαινόμενο επαναλαμβάνεται κάθε πρωί τις τελευταίες τρεις ημέρες.

Στα χαρτάκια αυτά αναγράφεται το όνομα γιατρού νοσοκομείου της πόλης, για τον οποίο σημειώνεται πως «χρηματίζεται, απαιτεί φακελάκι» στη μία όψη και στην άλλη ζητείται από τους πολίτες να το «διαδώσουν» για να «τον σταματήσουν» θέτοντας το ερώτημα «πόσο κοστίζει η ζωή σου αλήθεια;»

Σύμφωνα με πληροφορίες, η διοίκηση του συγκεκριμένου νοσοκομείου είναι ενήμερη για το περιστατικό, ενώ σημειώνει πως σε κάθε περίπτωση για να υπάρξει διερεύνηση και πιθανή απόδοση ευθυνών, οι όποιες καταγγελίες πρέπει να γίνονται στη διοίκηση και όχι ανώνυμα στο δρόμο...

</div>