Θέλετε έναν αποτελεσματικό μεταβολισμό; Δεν θα τον αποκτήσετε κάνοντας αυστηρή δίαιτα. Το μυστικό είναι να τρώτε με στρατηγική. Να στοχεύετε περισσότερο στο «τι» θα φάτε παρά στο «πόσο»,  συμβουλεύουν οι ειδικοί.

Για να ξεμπλοκάρετε τον μεταβολισμό σας, πρέπει να ξεκινήσετε την ημέρα σας με το κατάλληλο πρωινό. Όχι αυτό που θα σας δώσει περισσότερη ενέργεια, ούτε αυτό που θα σας κρατήσει χορτάτους. Αλλά αυτό που θα ενεργοποιήσει τις καύσεις. Ωστόσο, η προσπάθεια πρέπει να συνοδεύεται και από γυμναστική.

Αυτές είναι οι τροφές που θα σας δώσουν την όρεξη για να το πετύχετε.

<strong>Αυγά: </strong>Έρευνες δείχνουν ότι οι άνθρωποι που ξεκινούν τη μέρα τους με αυγά όχι μόνο τρώνε λιγότερες θερμίδες στη διάρκεια του 24ώρου, αλλά επιπλέον καίνε λίπος. Προτιμήστε δύο αυγά με μια φρυγανιά.

<strong>Πρωτεϊνούχα σέικ: </strong>Τα πρωινά που είναι πλούσια σε πρωτεΐνη ανεβάζουν τον μεταβολισμό στα ύψη. Διαλέξτε ένα προϊόν σε μορφή σκόνης που θα το χτυπήσετε στο μπλέντερ για να γίνει σέικ. Αν βιάζεστε, συνδυάστε μία χούφτα αμύγδαλα με ένα μήλο. Ο συνδυασμός της πηκτίνης του μήλου με την πρωτεΐνη του ξηρού καρπού θα σας κρατήσει χορτάτους και θα κάνει δουλειά με τις καύσεις.

<strong>Αβοκάντο</strong>: Δύσκολο να ξεκινήσεις τη μέρα με αβοκάντο, ωστόσο πρέπει να σας πούμε τι θα κερδίσετε αν το κάνετε. Η περιεκτικότητά του σε μονοακόρεστα λιπαρά το κάνει ιδανικό για όσους γυμνάζονται το πρωί. Επιπλέον, είναι πλούσιο σε υδατάνθρακες και πρωτεΐνη που εξασφαλίζουν ενέργεια.

<strong>Γκρέιπφρουτ: </strong>Ο χυμός γκρέιπφρουτ ή ανανά βοηθάει να καθαρίσει το σώμα και να κινητοποιηθεί το λεμφικό σύστημα. Επιπλέον το γκρέιπφρουτ είναι πλούσιο σε νερό και διαλυτές φυτικές ίνες, πράγμα που σημαίνει ότι βοηθάει στις κρίσεις πείνας.

<strong>Πράσινο τσάι:</strong><strong> </strong>Πίνοντας πράσινο τσάι στη θέση του καφέ επιταχύνετε τις καύσεις.