Μεσήλικη έπεσε σήμερα το πρωί στις ράγες του Ηλεκτρικού στη Νέα Ιωνία, στην πλευρά με κατεύθυνση προς Πειραιά.

Η άτυχη γυναίκα απεγκλωβίστηκε ζωντανή από πυροσβέστες που έσπευσαν στο σημείο, ενώ στη συνέχεια διακομίστηκε με ασθενοφόρο σε νοσοκομείο.

Άγνωστα παραμένουν τα αίτια του συμβάντος. Πηγές αναφέρουν ότι η γυναίκα αντιμετώπιζε πολλά οικονομικά και ψυχολογικά προβλήματα.

Η κυκλοφορία του Ηλεκτρικού με κατεύθυνση προς Πειραιά είχε διακοπεί σε ορισμένους σταθμούς, ενώ λίγη ώρα μετά η κυκλοφορία αποκαταστάθηκε σε όλη τη γραμμή.