Τα  Πολυδύναμα Ψυχοδιαγνωστικά Κέντρα του ΚΕΘΕΑ απευθύνονται σε εφήβους και ενήλικες που αντιμετωπίζουν συγχρόνως πρόβλημα με τα ναρκωτικά ή το αλκοόλ και κάποιου είδους ψυχιατρική διαταραχή, μια κατάσταση που είναι γνωστή ως συννοσηρότητα ή διπλή διάγνωση.

Για την αποτελεσματική υποστήριξη των ανθρώπων με διπλή διάγνωση τα Κέντρα  ακολουθούν μια συνδυαστική και ολοκληρωμένη προσέγγιση που στοχεύει στην αντιμετώπιση τόσο της χρήσης ουσιών όσο και των προβλημάτων ψυχικής υγείας, με στόχο την αποκατάσταση και ισότιμη επανένταξη στην κοινωνία. Τα Κέντρα υποστηρίζουν επίσης συστηματικά και τα μέλη του στενού περιβάλλοντος των ατόμων με διπλή διάγνωση, παράλληλα ή ανεξάρτητα από τη συμμετοχή των τελευταίων στις υπηρεσίες τους.

Τα Κέντρα προσφέρουν ένα ασφαλές, μη επικριτικό περιβάλλον, με σεβασμό στις ανάγκες όσων απευθύνονται στις υπηρεσίες τους και στο απόρρητο. Είναι στελεχωμένα με ψυχιάτρους, κοινωνικούς λειτουργούς ψυχολόγους, νοσηλευτές και ειδικευμένους σύμβουλους τοξικοεξάρτησης. Οι υπηρεσίες τους περιλαμβάνουν:
<ul>
	<li>Ενημέρωση</li>
	<li>Αξιολόγηση</li>
	<li>Συμβουλευτική</li>
	<li>Ατομική και ομαδική θεραπεία</li>
	<li>Εκπαίδευση-κατάρτιση</li>
	<li>Φροντίδα της υγείας</li>
	<li>Νομική στήριξη</li>
	<li>Επανένταξη</li>
	<li>Οικογενειακή στήριξη</li>
</ul>
Όλες οι υπηρεσίες παρέχονται <strong>δωρεάν</strong>. Η παρακολούθηση βασίζεται στην <strong>εθελούσια συμμετοχή</strong> και γίνεται <strong>σε εξωτερική βάση</strong>.

Η εντατικότητα και η διάρκειά της εξαρτάται από τις ανάγκες κάθε ατόμου.

Τα Πολυδύναμα Ψυχοδιαγνωστικά Κέντρα είναι μια νέα υπηρεσία του ΚΕΘΕΑ που υλοποιείται στο πλαίσιο ΕΣΠΑ (Ε.Π. “Ανάπτυξη Ανθρώπινου Δυναμικού 2007-2013”).

<strong>Επικοινωνήστε με τα Πολυδύναμα Ψυχοδιαγνωστικά Κέντρα:
</strong>
<strong>Αθήνα </strong>(ΚΕΘΕΑ ΕΞΕΛΙΞΙΣ) Θεμιστοκλέους 39,  Τηλ: 3824048, 210 3822029
<strong>Θεσσαλονίκη</strong>, Πίνδου 4, Πλατεία Μοριχόβου, Λαδάδικα, Τηλ.: 2310 221413
<strong>Λάρισα</strong> (ΚΕΘΕΑ ΕΞΟΔΟΣ), Κύπρου 103 (1ος όροφος),  Τηλ.: 2410 254597
<strong>Ηράκλειο Κρήτης</strong> (ΚΕΘΕΑ ΑΡΙΑΔΝΗ) Σμπώκου 6, Τηλ.: 2810 322708
<strong>Καλαμάτα</strong> (ΚΕΘΕΑ  ΚΥΤΤΑΡΟ), Κολοκοτρώνη 1 και Νέδοντος, Τηλ.: 27210 87356
<strong>Ιωάννινα</strong> (ΚΕΘΕΑ ΗΠΕΙΡΟΣ), Αρχιεπισκόπου Μακαρίου 11 (ΚΕΠΑΒΙ), Αίθουσα 227, Τηλ.: 26510 64568
<strong>Μυτιλήνη</strong> (ΚΕΘΕΑ ΝΟΣΤΟΣ-ΕΞΑΝΤΑΣ) Σαπφούς 2 &amp; Ερμού, Τηλ.: 22510 54862