<strong>Ευχάριστα είναι τα νέα για τη Ντένια Παράσχη, αφού με ανάρτηση στη σελίδα της στο Facebook, οι γονείς της ευχαριστούν τον κόσμο για τη σύμπαρασταση του και ζητούν "να σταματήσει να συνεισφέρει οικονομικά από εδώ και πέρα" καθώς το ποσό που έχει συγκεντρωθεί μέχρι τώρα είναι αρκετό για τη δαπάνη της νοσηλείας της.</strong>

<strong>Ολόκληρο το μήνυμα:</strong>

<em>"Είμαστε τόσο συγκινημένοι, όσο και έκπληκτοι με την αμεσότατη ανταπόκριση και στήριξή σας. Γι’ αυτό, θέλουμε να είμαστε έντιμοι απέναντι σε όλους εσάς που μας στηρίξατε. Το ποσό που έχετε μέχρι τώρα συγκεντρώσει πιστεύουμε ότι είναι προς το παρόν αρκετό για τη δαπάνη της νοσηλείας της Ντένιας. Γι’ αυτό θα σας παρακαλούσαμε να σταματήσετε να συνεισφέρετε οικονομικά από εδώ και πέρα. Τα έσοδα από τις εκδηλώσεις που έχουν ήδη διοργανωθεί, θα παρακαλούσαμε να δοθούν για κάποιον άλλο καλό σκοπό. Το ακριβές ποσό που έχει συλλεγεί, θα ανακοινωθεί τις προσεχείς ημέρες (λόγω εμβασμάτων από το εξωτερικό), έτσι ώστε να έχετε μια πλήρη εικόνα. Αναμένουμε να διευθετηθούν κάποια διαδικαστικά θέματα και ελπίζουμε ότι καλώς εχόντων των πραγμάτων σύντομα να βρεθούμε στη Βοστώνη. Οι λέξεις ίσως δεν αρκούν για να εκφραστεί η ευγνωμοσύνη μας απέναντι στον καθέναν από εσάς που βοήθησε να κρατηθεί ζωντανή η ελπίδα της Ντένιας.</em>

<em>Σας ευχαριστούμε από τα βάθη της καρδιάς μας.</em>

<em>Η οικογένεια Παράσχη και ο Σπύρος Ζαφειριάδης."</em>

<span style="color: #ff0000;"><strong>Δείτε την ανάρτηση:</strong></span>

<a href="http://www.healthreportaz.gr/wp-content/uploads/2016/02/minima-ntenia.jpg" rel="attachment wp-att-15359"><img class="alignnone wp-image-15359 size-full" src="http://www.healthreportaz.gr/wp-content/uploads/2016/02/minima-ntenia.jpg" alt="minima ntenia" width="435" height="395" /></a>