Κι όμως! Είναι η εποχή του... Το ξεφλούδισμα των νυχιών συνιστά ένα συχνό φαινόμενο που ταλαιπωρεί τις γυναίκες, προκαλώντας ένα άκομψο και διόλου ευχάριστο αποτέλεσμα. Οι ειδικοί ωστόσο μας καθησυχάζουν καθώς, όπως λένε,  ειδικά αυτή την εποχή της άνοιξης, τα νύχια συνηθίζεται να ξεφλουδίζουν. Οπότε, διατηρείστε την ψυχραιμία σας και μάθετε πως θα το αντιμετωπίσετε.

Οι αιτίες που προκαλούν το ξεφλούδισμα εξαρτάται από διάφορους παράγοντες, για μερικούς από αυτούς ευθυνόμαστε εμείς, για άλλους πάλι, όχι.

<strong>1. </strong>Νούμερο 1 αιτία για την κακή εικόνα των νυχιών είναι η <strong>διατροφή</strong>, που παίζει πολύ σημαντικό ρόλο όχι μόνο στην εξωτερική μας εμφάνιση αλλά και στην υγεία των νυχιών και των μαλλιών μας.

<strong>2. </strong>Άλλος ένας λόγος σπασίματος ή ξεφλουδίσματος των νυχιών είναι η <strong>έκθεσή τους σε χημικά</strong>, με άλλα λόγια όταν κάνουμε δουλειές σπιτιού χωρίς να χρησιμοποιούμε γάντια. Η αφυδάτωση και η ταλαιπωρία που υπόκεινται σε συνδυασμό με τα συστατικά του κάθε καθαριστικού κάνουν το ανώτερο στρώμα του νυχιού να λεπτύνει, να διαχωριστεί και τέλος να αποκολληθεί.

<strong>3. </strong>Μεταξύ άλλων, άλλος ένας παράγοντας συνιστά το <strong>σχήμα και το μήκος</strong>. Όσο μακραίνουν τα νύχια τόσο πιο αδύναμα γίνονται με αποτέλεσμα να σπάνε. Επίσης, το τετράγωνο σχήμα κάνει τις άκρες των νυχιών πιο ευάλωτες και επιρρεπείς στο σπάσιμο.

<strong>4.</strong> Τέλος, τα <strong>βερνίκια</strong> ολοκληρώνουν το κακό που κάνουμε στα νύχια μας. Όταν εφαρμόζουμε το βερνίκι χωρίς τη σωστή βάση ή ξεβάφουμε συχνά τα νύχια μας με «σκληρά» προϊόντα, το ξεφλούδισμα δε θα αργήσει να έρθει.

<em><strong>Τι πρέπει να κάνετε:</strong></em>

– Φτιάξτε την <strong>διατροφή</strong> σας. Αν πιστεύετε ότι αυτό ευθύνεται για την κακή εικόνα των άκρων σας, τότε αρχίστε να καταναλώνετε τροφές πλούσιες σε ψευδάργυρο (δημητριακά, συκώτι, όσπρια, θαλασσινά αυγά, μαγιά μπύρας), ασβέστιο (γαλακτοκομικά προϊόντα, σκουροπράσινα λαχανικά, σουσάμι), σίδηρο (κρέας, πουλερικά, ψάρια, φακές, φασόλια, σουσάμι), πρωτεΐνες (αυγά, κρέας, πουλερικά, ψάρια, όσπρια) και βιταμίνες Α (αυγά, μουρουνέλαιο, βούτυρο, καρότα) και C (εσπεριδοειδή, φράουλες, ακτινίδια, κεράσια, μούρα).

– Μην ξεχνάτε την<strong> κρέμα χεριών</strong>, ακόμη και στη δουλειά. Διαλέξτε μια με σούπερ ενυδατικές ιδιότητες και θρεπτικά στοιχεία, ανάλογα με τις ανάγκες σας. Εφάρμοσέ την πρωί και βράδυ.

– Βρείτε το ιδανικό κρεμοσάπουνο χεριών που θα διατηρεί καλά ενυδατωμένα τα χέρια, τα νύχια σας αλλά και την περιοχή γύρω από αυτά.

– Η βάση που εφαρμόζετε πριν το βερνίκι θα πρέπει να είναι παράλληλα φιλική προς τα νύχια και να περιέχει θρεπτικά συστατικά.

– Κάντε μια θεραπεία νυχιών που θα τα βοηθήσει να βρουν την χαμένη υγεία και λάμψη τους.