Το Διοικητικό Συμβούλιο του Ιατρικού Συλλόγου Αθηνών αποφάσισε κατά τη σημερινή του Συνεδρίαση να καλέσει άμεσα ιατρό που εμφανίστηκε στα ΜΜΕ για την προώθηση συγκεκριμένου φαρμακευτικού σκευάσματος, για εξηγήσεις.
Ο Ιατρικός Σύλλογος Αθηνών θεωρεί ότι η συμμετοχή ιατρού σε κάθε τέτοια προσπάθεια προώθησης πωλήσεων συγκεκριμένων σκευασμάτων απάδει της αξιοπρέπειας του ιατρικού επαγγέλματος και συνιστά παράνομη πράξη.
Ο Ιατρικός Σύλλογος Αθηνών θα παρακολουθήσει πλέον στενά το νέο αυτό φαινόμενο που κάποιες φορές ενδέχεται να θίγει τη δημόσια υγεία, στην προσπάθειά του να διαφυλάξει το κύρος του ιατρικού σώματος, πριν τούτο λάβει ανεξέλεγκτες διαστάσεις.