O Ιατρικός Σύλλογος Αθηνών, καλεί το υπουργείο Υγείας, να λάβει τα απαραίτητα μέτρα, προκειμένου να προστατευθεί η Δημόσια υγεία και να διασφαλιστεί ότι δεν θα κινδυνεύσει κανένας ασθενής, μένοντας χωρίς φάρμακα και περίθαλψη.
Θα πρέπει να ληφθεί ειδική μέριμνα, ειδικά για τις ευαίσθητες κοινωνικές ομάδες, τους συνταξιούχους, τους ανασφάλιστους και τις ομάδες των ασθενών που λαμβάνουν φαρμακευτικές αγωγές, στις οποίες είναι μεγάλη η συμμετοχή και πιθανόν να μην μπορούν να την καλύψουν με το ημερήσιο όριο ανάληψης.
Καλούμε τις φαρμακευτικές εταιρίες, να συνεχίσουν την απρόσκοπτη τροφοδοσία της ελληνικής αγοράς και ειδικά των φαρμακείων των νοσοκομείων και του ΕΟΠΥΥ, από τα οποία χορηγούνται τα φάρμακα υψηλού κόστους.
Καλούμε όσα μέλη μας δύνανται να συνδράμουν τους ασθενείς που ανήκουν στις ευπαθείς κοινωνικές ομάδες και χρήζουν επείγουσα αντιμετώπιση.
Τις κρίσιμες αυτές ώρες, για τη χώρα, χρειάζεται ομοψυχία και υψηλό αίσθημα ευθύνης.
Ο Ιατρικός κόσμος θα αγωνιστεί για την προστασία της Δημόσιας υγείας και των ευπαθών ομάδων του πληθυσμού.