<p>Την πώληση των μη συνταγογραφούμενων φαρμάκων από τα σούπερ μάρκετ περιέλαβε, μεταξύ άλλων, η πρόταση της κυβέρνησης προς τους δανειστές, καταφέρνοντας έτσι ένα ακόμη κτύπημα στον κλάδο των φαρμακοποιών παίρνοντας από τις επιχειρήσεις τους ένα μεγάλο μέρος του τζίρου, το οποίο, εφόσον επέλθει συμφωνία, θα πάει ως δώρο στους ήδη πανίσχυρους ιδιοκτήτες σούπερ μάρκετ στους οποίους προφανώς η κυβέρνηση ήθελε να κάνει ένα «δώρο».</p>
<p><span data-reactid=".5l.$mid=11433453569530=22e78d280c6d93d7341.2:0.0.0.0.0.0.$text0:0:$text0:0">Η πρόταση αυτή προκαλεί την οργή των φαρμακοποιών, οι οποίοι δέχονται πλέον ένα ακόμη πλήγμα.</span><br data-reactid=".5l.$mid=11433453569530=22e78d280c6d93d7341.2:0.0.0.0.0.0.$text0:0:$text1:0" /><br data-reactid=".5l.$mid=11433453569530=22e78d280c6d93d7341.2:0.0.0.0.0.0.$text0:0:$text3:0" /><span data-reactid=".5l.$mid=11433453569530=22e78d280c6d93d7341.2:0.0.0.0.0.0.$text0:0:$text4:0">«Μετά τη μείωση στα ποσοστά κέρδους και το χαλαρό ωράριο, έρχονται τώρα να χάσουν και εμπορική ύλη, καλούμενοι να ανταγωνιστούν μεγάλα πολυκαταστήματα, με άλλες δυνατότητες διαπραγμάτευσης».</span></p>
<p><span data-reactid=".5l.$mid=11433453569530=22e78d280c6d93d7341.2:0.0.0.0.0.0.$text0:0:$text8:0">Πηγές από τους φαρμακοποιούς αναφέρουν ότι η περίοδος χάριτος τελείωσε και πως θα ακολουθήσουν άμεσα κινητοποιήσεις.</span></p>
<p><strong>Έντονη ήταν η αντίδραση του Δημήτρη Παπαδημούλη. Στο παρελθόν βέβαια όταν ο ΣΥΡΙΖΑ ήταν στην αντιπολίτευση. Θυμηθείτε τι έλεγε:<br />
<iframe src="https://www.youtube.com/embed/9C_jHKIG-yo" width="1280" height="750" frameborder="0" allowfullscreen="allowfullscreen"></iframe></strong></p>
<p>&nbsp;</p>
<p>Όπως ήταν αναμενόμενο η κίνηση αυτή προκάλεσε την οργισμένη αντίδραση του προέδρου του Πανελλήνιου Φαρμακευτικού Συλλόγου Κώστα Λουράντου, ο οποίος εξαπέλυσε δριμύτατη επίθεση κατά του πρωθυπουργού, κάνοντας λόγο για «ανεγκέφαλους» και «απατεώνες» οι οποίοι «σύντομα θα κληθούν να λογοδοτήσουν».</p>
<p><strong>Ολόκληρη η απάντηση του κ. Λουράντου έχει ως εξής:</strong></p>
<p>«’Οποιος καταχράται την εμπιστοσύνη μας, δημιουργώντας προσδοκίες και παίζοντας παιχνίδια εντυπώσεων, θα είναι απέναντί μας με όλη την σημασία της λέξης&#8230;</p>
<p>Όποιος θεωρεί ότι μπορεί να ξεφτιλίζει θεσμούς, να αμαυρώνει υπολήψεις και να υποθηκεύει αξιοπρέπειες υπέρ καθαρά προσωπικών και άλλων συμφερόντων και φιλοδοξιών, ξεχνά ότι ο κατατρεγμένος δεν έχει να χάσει τίποτα και θα αντιδράσει βίαια&#8230;</p>
<p>Όποιος δεν έμαθε από τα λάθη των άλλων και συνεχίζει να κάνει τα ίδια, είναι ανεγκέφαλος και θα έχει την ίδια και χειρότερη τύχη με αυτούς&#8230;</p>
<p>Όσοι δεν τηρούν τις υποσχέσεις τους και θεωρούν ότι αυτές υπάρχουν μόνο για να δίνονται, είναι βαθιά νυχτωμένοι και σύντομα θα κληθούν να λογοδοτήσουν για την απάτη τους&#8230;</p>
<p>Όταν ο ίδιος ο Πρωθυπουργός μετεκλογικά μιλά για «υφαρπαγή» της υπογραφής του ΟΟΣΑ από την προηγούμενη κυβέρνηση και μετά από λίγες μέρες έρχεται να την προτείνει για εφαρμογή, υπάρχει θέμα αξιοπρέπειας όχι μόνο του ίδιου, αλλά και ολόκληρης της σημερινής Κυβέρνησης&#8230;</p>
<p>Το φάρμακο δεν προσφέρεται για κερδοσκοπία και συναλλαγές.</p>
<p>Δεν προσφέρεται για ικανοποίηση οικονομικών αιτημάτων αυτών, που σήμερα επιθυμούν την μετατροπή του σε καταναλωτικό αγαθό ώστε να κερδοσκοπήσουν εις βάρος του Ελληνικού λαού.</p>
<p>Και όπως επέμενε στις τότε προεκλογικές του δηλώσεις και προγράμματα στην Θεσσαλονίκη, δεν μπορεί η αγορά να ρυθμίζει την λειτουργία του και την διάθεση του φαρμάκου.</p>
<p>Όμως άλλα έλεγε τότε και άλλα λέει σήμερα&#8230;.</p>
<p>Είναι όπως φαίνεται πολύ δύσκολο να είναι κανείς έντιμος!»</p>