<div></div>
<div>-<strong>Μην τα κόψεις μετά από κάποια μεγάλη αλλαγή στη ζωή σου</strong></div>
<div></div>
<div>Το πρώτο πράγμα που θέλουμε να κάνουμε οι περισσότερες μετά από χωρισμό ή κάποια άλλη μεγάλη αλλαγή είναι να ανανεώσουμε κάτι πάνω μας - και συνήθως, την πληρώνουν τα μαλλιά μας.</div>
<div></div>
<div>Αναμφισβήτητα, το καινούριο λουκ θα σε βοηθήσει στο νέο ξεκίνημα που θες να κάνεις αλλά, προτού πιάσεις το ψαλίδι, βεβαιώσου ότι το θες πραγματικά και ότι δεν είναι αντίδραση της στιγμής.</div>
<div></div>
<div>- <strong>Μη βιάζεσαι</strong></div>
<div></div>
<div>Τα μαλλιά σου τα έχεις κρατήσει μακριά εδώ και χρόνια. Για να μην νομίζεις πως βλέπεις μία άλλη γυναίκα στο καθρέφτη αφότου κουρευτείς, κόψε τα σταδιακά, πρώτα σε μακρύ lob, μετά σε lob, μετά σε καρέ και αν είσαι πολύ τολμηρή στο pixie cut που σκεφτόσουν να κάνεις τόσο καιρό. Άσε που κόβοντάς τα λίγα-λίγα θα έχεις το χρόνο να σκεφτείς αν πραγματικά θες να προχωρήσεις σε μία μεγαλύτερη αλλαγή.</div>
<div></div>
<div>- <strong>Το κοντό μαλλί θέλει περιποίηση</strong>

Είναι μεγάλος μύθος πως τα κοντά μαλλιά χρειάζονται λιγότερη περιποίηση από τα μακριά. Ναι, λούζονται και στεγνώνουν πιο εύκολα, αλλά το χρόνο που κερδίζεις από το λούσιμο, θα τον σπαταλήσεις στο styling και στις συχνότερες επισκέψεις στο κομμωτήριο.</div>