Σήμερα, δίνουμε το "παρών" στο Twitter και συμμετέχουμε όλοι στο TweetChat <strong>#AsthmaBreathe</strong> που πραγματοποιείται <strong>15:00 - 16:00 </strong><strong>μ.μ.</strong>, στο πλαίσιο του 24ου Πανελλήνιου Πνευμονολογικού Συνεδρίου 2015 (hashtag συνεδρίου: #24pneumo2015), υπό την αιγίδα της Ελληνικής Πνευμονολογικής Εταιρείας.

Επίσημοι καλεσμένοι στη συζήτηση είναι οι Συντονιστές της Ομάδας Άσθματος της ΕΠΕ, Πνευνομολόγοι κ. <strong>Σ. Λουκίδης και Π. Μπακάκος</strong>.

Οι καλεσμένοι θα είναι στη διάθεση του κοινού προκειμένου να απαντήσουν σε ερωτήσεις, να ακούσουν την άποψη των συμμετεχόντων και να ενθαρρύνουν τη δημιουργία ενός γόνιμου διαλόγου με στόχο την καλύτερη ενημέρωση γύρω από σημαντικές πτυχές της νόσου.

Η συζήτηση επικεντρώνεται σε θέματα που αφορούν στη διάγνωση του άσθματος και τα βασικά συμπτώματα, τη διαχείριση των παροξύνσεων, την παρακολούθηση και τον έλεγχο της νόσου, καθώς και την καθημερινότητα του ασθενή με άσθμα που βιώνει την επίδραση της νόσου στην κοινωνική, προσωπική και επαγγελματική του ζωή.

Στη ζωντανή συζήτηση μπορείτε να λάβετε μέρος όλοι, ασθενείς και μη, επαγγελματίες υγείας, επιστημονικοί φορείς, οι δημοσιογράφοι υγείας και όσοι ενδιαφέρεστε να μάθετε περισσότερα για το άσθμα.

Παρακολουθήστε τη συζήτηση και στείλτε τα δικά σας tweets ακολουθώντας το hashtag <strong>#AsthmaBreathe</strong>.

Η πρόσβαση και η συμμετοχή σε αυτή μπορεί να γίνει μέσω Η/Υ , tablet ή smartphone με σύνδεση στο Internet. Κάντε κλικ εδώ:<a href="http://http//twubs.com/AsthmaBreathe" target="_blank">www.twubs.com/AsthmaBreathe</a>