Το υπουργείο Υγείας ,προχώρησε στην αποκατάσταση του προβλήματος, που προέκυψε από τη μη παράταση της θητείας των ειδικευόμενων γιατρών ,με αποτέλεσμα τον άμεσο κίνδυνο απομάκρυνσης τους από τα νοσοκομεία.

Τηρώντας τη δέσμευσή του απέναντι στον ΙΣΑ ,ο αναπληρωτής υπουργός Υγείας Ανδρέας Ξανθός απέστειλε εγκύκλιο στα νοσοκομεία της χώρας σύμφωνα με την οποία ο ειδικευόμενος γιατρός ,θα έχει τη δυνατότητα να παρατείνει τη θητεία του εφόσον η οργανική θέση παραμένει κενή.

Πρόκειται για μια θετική εξέλιξη ωστόσο παραμένει το μεγάλο πρόβλημα της δραματικής υποστελέχωσης των μονάδων υγείας ειδικά στην επαρχία και στις ακριτικές περιοχές για το οποίο θα πρέπει να ληφθούν άμεσα μέτρα.